
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 210 

21 Σεπτεμβρίου 2011 


ΝΟΜΟΣ ΥΠ’ ΑΡΙΘ. 4015 

Θεσμικό πλαίσιο για τους αγροτικούς συνεταιρισμούς, 
τις συλλογικές οργανώσεις και την επιχειρηματικό¬ 
τητα του αγροτικού κόσμου - Οργάνωση της επο- 
πτείας του Κράτους.. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


ΚΕΦΑΛΑΙΟ Α 

ΣΥΛΛΟΓΙΚΕΣ ΑΓΡΟΤΙΚΕΣ ΟΡΓΑΝΩΣΕΙΣ 

Άρθρο 1 
Ορισμοί 

Για τους σκοπούς του νόμου αυτού: 
α) Μητρώο είναι η συμβατική ή ηλεκτρονική βάση δε¬ 
δομένων, η οποία ενημερώνεται και επικαιροποιείται σε 
τακτά χρονικά διαστήματα, 
β) Συλλογικές Αγροτικές Οργανώσεις (ΣΑΟ) είναι: 
αα) οι Αγροτικοί Συνεταιρισμοί (ΑΣ), 
ββ) οι Ομάδες Παραγωγών (ΟΠ) και 
γγ) οι Αγροτικές Εταιρικές Συμπράξεις (ΑΕΣ). 
γ) Αγροτικός Συνεταιρισμός (ΑΣ) είναι κάθε πρωτοβάθ¬ 
μιος αγροτικός συνεταιρισμός, ο οποίος λειτουργεί σύμ¬ 
φωνα με τις διατάξεις του ν. 2810/2000 (Α' 61) και έχει 
ως μέλη φυσικά πρόσωπα. 

δ) Ομάδα Παραγωγών (ΟΠ) είναι κάθε ένωση που συ¬ 
γκροτούν παραγωγοί αγροτικών προϊόντων, η οποία έχει 
νομική οντότητα ή αποτελεί σαφώς οριζόμενο μέρος νο¬ 
μικής οντότητας, όπως για παράδειγμα ΑΣ ή μέρος ΑΣ 
με αντικείμενο δραστηριότητας ένα συγκεκριμένο προϊ¬ 
όν ή μια ομάδα ομοειδών προϊόντων και ανταποκρίνεται 
στις σχετικές διατάξεις του εθνικού και κοινοτικού δικαί¬ 
ου. Η ΟΠ: αα) οργανώνει την παραγωγή συγκεκριμένων 
κατά περίπτωση αγροτικών προϊόντων, ιδίως του αγρο- 
διατροφικού τομέα, ββ) αναλαμβάνει την προμήθεια εισ¬ 
ροών και εφοδίων, γγ) παρέχει υπηρεσίες τυποποίησης, 
αποθήκευσης και διάθεσης αγροτικών προϊόντων. 

ε) Αγροτικές Εταιρικές Συμπράξεις (ΑΕΣ) είναι οι ανώ¬ 
νυμες εταιρείες (ΑΕ), οι οποίες συγκροτούνται κατά 
πλειοψηφία από ΑΣ και έχουν διατομεακό και διακλαδικό 
αντικείμενο, στο πλαίσιο του οποίου: αα) αναλαμβάνουν 


επιχειρηματική δραστηριότητα σε εθνικό και περιφερεια¬ 
κό επίπεδο αναφορικά με την παραγωγή, τυποποίηση, α¬ 
ποθήκευση, βιομηχανική επεξεργασία πρώτου και δεύτε¬ 
ρου βαθμού και εμπορία αγροτικών προϊόντων, ββ) ανα¬ 
λαμβάνουν την παραγωγή και προμήθεια εισροών και ε¬ 
φοδίων και γγ) συνάπτουν για τους ανωτέρω σκοπούς 
διεθνικές συνεργασίες και συμπράξεις με φορείς παρό¬ 
μοιου σκοπού. 

στ) Δημοπρατήριο είναι μια συμβατικά ή ψηφιακά ορ¬ 
γανωμένη αγορά αγροτικών προϊόντων, στο πλαίσιο της 
οποίας οι παραγωγοί προσφέρουν τα προϊόντα αυτά σε 
ενδιαφερομένους αγοραστές με ελεύθερα διαπραγμα¬ 
τεύσιμες τιμές, ενώ η διαπραγμάτευση, η διαμόρφωση 
της τελικής τιμής ανά προϊόν, οι σχετικές πωλήσεις και 
οι πληρωμές λαμβάνουν χώρα εντός και διά του Δημο¬ 
πρατηρίου. 

ζ) «Καλάθι της Περιφέρειας» είναι το επιχειρησιακό 
πρόγραμμα αγροτικής ανάπτυξης κάθε Περιφερειακής 
Αυτοδιοίκησης, με αντικείμενο τη χρηματοδότηση υπη¬ 
ρεσιών και υποδομών σχετικά με την τυποποίηση, την πι¬ 
στοποίηση, την εμπορία και τις εξαγωγές αγροτικών 
προϊόντων της Περιφέρειας. 

Άρθρο 2 

Εθνικό Μητρώο Συλλογικών Αγροτικών Οργανώσεων 

1. Για την άσκηση της κρατικής εποπτείας επί των ΑΣ, 
σύμφωνα με τις διατάξεις του άρθρου 12 παράγραφος 4 
του Συντάγματος, συνιστάται στο Υπουργείο Αγροτικής 
Ανάπτυξης και Τροφίμων «Εθνικό Μητρώο Συλλογικών 
Αγροτικών Οργανώσεων» (στο εξής Μητρώο), το οποίο 
αποτελεί ηλεκτρονική βάση δεδομένων. Στο Μητρώο αυ¬ 
τό καταχωρίζονται σε ειδικές αντίστοιχες κατηγορίες οι 
ΑΣ, οι ΟΠ, οι ΑΕΣ και οι Διεπαγγελματικές Οργανώσεις. 

2. Με απόφαση του Υπουργού Αγροτικής Ανάπτυξης 
και Τροφίμων καθορίζονται η μορφή, το περιεχόμενο, η 
διαδικασία καταγραφής σε αυτό, καθώς και η τήρηση του 
Μητρώου. 

3. Για τις ανάγκες τήρησης και λειτουργίας του Μη¬ 
τρώου ιδρύεται, σε επίπεδο Διεύθυνσης στο Υπουργείο 
Αγροτικής Ανάπτυξης και Τροφίμων, διοικητική μονάδα 
με την επωνυμία Εποπτική Αρχή Αγροτικών Συνεταιρι¬ 
σμών (στο εξής Εποπτική Αρχή). Της Εποπτικής Αρχής 
προΐσταται υπάλληλος του Υπουργείου Αγροτικής Ανά¬ 
πτυξης και Τροφίμων, ο οποίος διαθέτει σχετική υπηρε¬ 
σιακή εμπειρία. Επίσης η Εποπτική Αρχή διαμεσολαβεί 
μεταξύ των ΣΑΟ και των κατά περίπτωση πιστωτών τους 
με σκοπό τη ρύθμιση και το διακανονισμό των οφειλών 
τους. 

4. Για τις ανάγκες σχεδιασμού και ανάπτυξης του Μη¬ 
τρώου ιδρύεται εννεαμελές γνωμοδοτικό Συμβούλιο Ε- 
ποπτείας Συλλογικών Αγροτικών Οργανώσεων (στο εξής 
Συμβούλιο), το οποίο εισηγείται προς τον Υπουργό Α¬ 
γροτικής Ανάπτυξης και Τροφίμων. Στο Συμβούλιο συμ¬ 
μετέχουν ειδικοί επιστήμονες, ένας εκπρόσωπος της 
ΠΑΣΕΓΕΣ, ένας εκπρόσωπος της ΟΣΕΓΟ, καθώς και έ¬ 
νας εκπρόσωπος τριτοβάθμιας συνδικαλιστικής οργάνω¬ 
σης των αγροτών. Χρέη γραμματέα ασκεί ο προϊστάμε¬ 
νος του Γραφείου της Εποπτικής Αρχής. Τα μέλη του 
Συμβουλίου με τους αναπληρωτές τους διορίζονται με α¬ 
πόφαση του Υπουργού Αγροτικής Ανάπτυξης και Τροφί¬ 
μων. Το Συμβούλιο γνωμοδοτεί για την καλύτερη λει¬ 
τουργία του Μητρώου, καθώς και για την αποτελεσματι¬ 
κότερη άσκηση της εποπτείας επί των ΣΑΟ. 

Άρθρο 3 

Βασικές αρχές λειτουργίας και αξιολόγησης 
των Αγροτικών Συνεταιρισμών 

1. Με βάση τις αρχές του άρθρου 1 παρ. 2 του ν. 2810/ 
2000, όπως τροποποιείται με το άρθρο 16 παράγραφος 2 
του παρόντος νόμου, η Εποπτική Αρχή αξιολογεί τους 
ΑΣ, εποπτεύει τη σύννομη λειτουργία τους και τους βοη¬ 
θά στο έργο τους. Ελέγχει, επίσης, την εξακρίβωση της 
καταβολής της αξίας των συνεταιριστικών μερίδων ή 
των άλλων ληξιπρόθεσμων οικονομικών υποχρεώσεων, 
την τήρηση των διατάξεων των νόμων, του Καταστατι¬ 
κού και των αποφάσεων των γενικών συνελεύσεων και 
την τήρηση των βιβλίων και στοιχείων των ΑΣ. 

2. Οι ΑΣ απαλλάσσονται από την υποχρέωση εγγρα¬ 
φής τους στα Εμπορικά Επιμελητήρια της περιφέρειάς 
τους και στο Μητρώο Εμπόρων Αγροτικών Προϊόντων, 
Εφοδίων και Εισροών. 

Άρθρο 4 

Καταχώριση στο Μητρώο και αξιολόγηση των ΑΣ 

1. Οι ΑΣ, αφού αξιολογηθούν σύμφωνα με την παρά¬ 
γραφο 1 του προηγουμένου άρθρου, καταχωρίζονται 
στο Μητρώο. Για την καταγραφή στο Μητρώο αξιοποιού- 
νται τα βιβλία που τηρούνται στα κατά τόπους Ειρηνοδι¬ 
κεία, κατά τα οριζόμενα στο άρθρο 37 του ν. 2810/ 2000. 
Οι ΑΣ καταχωρίζονται στο Μητρώο σε δύο αξιολογικές 
κατηγορίες ως: α) ενεργοί ΑΣ και β) ανενεργοί ΑΣ. 

2. Η αξιολόγηση των ΑΣ γίνεται ετησίως και σύμφωνα 
με τις τακτικές ετήσιες δηλώσεις που υποβάλλονται από 
τους ίδιους τους ΑΣ. Με απόφαση του Υπουργού Αγροτι¬ 
κής Ανάπτυξης και Τροφίμων, που εκδίδεται ύστερα από 
γνωμοδότηση του Συμβουλίου, καθορίζονται με κάθε λε¬ 
πτομέρεια τα κριτήρια αξιολόγησης, ο τύπος και το ακρι¬ 


βές περιεχόμενο των αιτήσεων της πρώτης εγγραφής 
και των τακτικών ετήσιων δηλώσεων, τα έγγραφα και δι- 
καιολογητικά που επισυνάπτονται σε αυτές, η διαδικασία 
συμβατικής ή ηλεκτρονικής υποβολής τους, καθώς και ο 
μηχανισμός αξιολόγησης και ο προσδιορισμός του κό¬ 
στους. Η υποβολή των τακτικών ετήσιων δηλώσεων διε- 
νεργείται το αργότερο έως την 1 η Μαρτίου εκάστου έ¬ 
τους, χωρίς δυνατότητα παράτασης της συγκεκριμένης 
προθεσμίας. 

3. Η πρώτη εγγραφή των ΑΣ στο Μητρώο διενεργείται 
με αίτηση που υποβάλλεται μέσα σε προθεσμία τριών (3) 
μηνών από τη δημοσίευση του παρόντος νόμου. Με την 
αίτηση πρώτης εγγραφής ο ΑΣ υποχρεούται να προσκο¬ 
μίσει στην Εποπτική Αρχή: 

α) αντίγραφο του καταστατικού του και βεβαίωση εγ¬ 
γραφής στο αρμόδιο Ειρηνοδικείο, 

β) ετήσιο κύκλο εργασιών κατά την τελευταία τριετία 
με βάση τις αντίστοιχες οικονομικές εκθέσεις ή των ε¬ 
τών λειτουργίας του, αν ο ΑΣ έχει ιδρυθεί μέσα στην τε¬ 
λευταία τριετία, 

γ) αριθμό μελών, 

δ) πρακτικό των πρόσφατων αρχαιρεσιών για την ανά¬ 
δειξη διοίκησης, επικυρωμένο από αρμόδιο δικαστικό 
λειτουργό. 

Η ακρίβεια των παραπάνω στοιχείων που προσκομίζο¬ 
νται από κάθε συνεταιρισμό επαληθεύεται από την αρμό¬ 
δια υπηρεσία του Υπουργείου Αγροτικής Ανάπτυξης και 
Τροφίμων και με βάση την πληρότητά τους συντάσσεται 
κατάλογος όσων εκπληρώνουν και τα τέσσερα σημεία, 
οι οποίοι είναι ενεργοί, και όσων δεν τα εκπληρώνουν, οι 
οποίοι είναι ανενεργοί. 

4. Οι ΑΣ, οι οποίοι για δύο (2) συνεχόμενες αξιολογή¬ 
σεις καταχωρίζονται στο Μητρώο ως ανενεργοί, τίθενται 
σε εκκαθάριση κατά τα οριζόμενα στην επόμενη παρά¬ 
γραφο. 

5. Η εκκαθάριση διατάσσεται με απόφαση του κατά τό¬ 
πον αρμόδιου Μονομελούς Πρωτοδικείου ύστερα από 
αίτηση του Υπουργού Αγροτικής Ανάπτυξης και Τροφί¬ 
μων. Η εκκαθάριση και ο ορισμός των εκκαθαριστών διε- 
νεργούνται σύμφωνα με το άρθρο 25 του ν. 2810/2000. 
Η αίτηση στρέφεται κατά του ΑΣ και εκδικάζεται κατά τη 
διαδικασία των ασφαλιστικών μέτρων. Η αίτηση εκδικά- 
ζεται το αργότερο μέσα σε τριάντα (30) ημέρες από την 
κατάθεσή της. Από τη δημοσίευση της απόφασης για την 
εκκαθάριση και έως την περάτωσή της απαγορεύεται και 
είναι άκυρη κάθε εκποίηση περιουσιακών στοιχείων, η ο¬ 
ποία διενεργείται κατά παρέκκλιση της σχετικής διαδικα¬ 
σίας εκκαθάρισης. Η διαδικασία εκκαθάρισης πρέπει να 
ολοκληρώνεται το αργότερο εντός δύο (2) ετών. 

Άρθρο 5 

Ομάδες Παραγωγών Αγροτικών Προϊόντων (Ο.Π.) 

1. Οι παραγωγοί συγκεκριμένων όμοιων ή ομοειδών α¬ 
γροτικών προϊόντων μπορεί να συγκροτούν Ο.Π., οι ο¬ 
ποίες αναγνωρίζονται σύμφωνα με το άρθρο 60 παρ. 1 
του ν. 2637/1998 (Α' 200). Η λειτουργία των Ο.Π., οι 
σχέσεις μεταξύ των μελών που συγκροτούν μία Ο.Π., οι 
σχέσεις των Ο.Π. με τρίτους ρυθμίζονται από το κατα¬ 
στατικό τους. 

2. Οι Ο.Π. οφείλουν να καταχωρίζονται στο Μητρώο, 
να λειτουργούν και να εκλέγουν τα όργανα της διοίκη¬ 
σής τους, αναλόγως προς τα ισχύοντα και για τους ΑΣ. 

3. Το καταστατικό της Ο.Π. πρέπει να καθορίζει τουλά¬ 
χιστον: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6253 


α) Τις διαδικασίες για τον καθορισμό, την έκδοση και 
την τροποποίηση των κανόνων του. 

β) Την υποχρέωση των μελών να καταβάλλουν τις 
χρηματικές εισφορές που απαιτούνται για τη χρηματο¬ 
δότηση της Ο.Π.. 

γ) Κανόνες που εξασφαλίζουν στα μέλη το δημοκρατι¬ 
κό έλεγχο της Ο.Π. και των αποφάσεων της. 

δ) Κυρώσεις για την παράβαση των υποχρεώσεων που 
προκύπτουν από το καταστατικό και ιδίως από τη μη κα¬ 
ταβολή των χρηματικών εισφορών ή των κανόνων που έ¬ 
χει θεσπίσει η Ο.Π.. 

ε) Κανόνες σχετικά με την εγγραφή νέων μελών, ιδίως 
όσον αφορά την ελάχιστη διάρκεια συμμετοχής στην 
Ο.Π., η οποία δεν μπορεί να είναι μικρότερη από ένα έ¬ 
τος. 

στ) Τους λογιστικούς και δημοσιονομικούς κανόνες για 
τη λειτουργία της Ο.Π.. 

4. Το καταστατικό του νομικού προσώπου της Ο.Π. υ¬ 
ποχρεώνει τα μέλη: 

α) Να εφαρμόζουν τους κανόνες που θεσπίζει η οργά¬ 
νωση παραγωγών όσον αφορά την παροχή στοιχείων 
σχετικών με την παραγωγή, την εμπορία και την προστα¬ 
σία περιβάλλοντος. 

β) Να παρέχουν πληροφορίες για στατιστικούς λόγους 
σχετικά με τις καλλιεργούμενες εκτάσεις και τις εξελί¬ 
ξεις της αγοράς. 

γ) Να καταβάλλουν χρηματικές ποινές για παραβίαση 
των υποχρεώσεων που απορρέουν από το καταστατικό. 

δ) Να είναι μέλη μίας μόνο Ο.Π. όσον αφορά την πα¬ 
ραγωγή οποιουδήποτε προϊόντος από μια δεδομένη εκ¬ 
μετάλλευση. 

ε) Να διαθέτουν το σύνολο της σχετικής παραγωγής 
τους μέσω της Ο.Π. με εξαίρεση: 

αα) Να πωλούν απευθείας στους καταναλωτές μέχρι 
ποσοστού 10% της παραγωγής τους. 

ββ) Να διαθέτουν στο εμπόριο οι ίδιοι ή μέσω άλλης 
Ο.Π. που ορίζεται από τη δική τους Ο.Π. ποσότητες προϊ¬ 
όντων που είναι αμελητέες σε σχέση με τον όγκο της ε- 
μπορεύσιμης παραγωγής της Ο.Π. που ανήκουν. 

γγ) Να διαθέτουν στο εμπόριο οι ίδιοι ή μέσω άλλης 
Ο.Π. που ορίζεται από τη δική τους Ο.Π. προϊόντα τα ο¬ 
ποία λόγω των χαρακτηριστικών τους δεν εμπίπτουν 
στις εμπορικές δραστηριότητες της Ο.Π. που ανήκουν. 

στ) Να καταβάλουν τις χρηματικές εισφορές που προ- 
βλέπονται από το καταστατικό για τη δημιουργία και 
τροφοδότηση του επιχειρησιακού ταμείου. 

5. Οι Ο.Π., οι οποίες αναγνωρίζονται και καταχωρίζο¬ 
νται στο Μητρώο, οφείλουν να παρέχουν στοιχεία για: 

α) Τον αριθμό των παραγωγών συγκεκριμένων αγροτι¬ 
κών προϊόντων, οι οποίοι είναι μέλη τους στο επίπεδο 
λειτουργίας τους (εθνικό, περιφερειακό, περιφερειακής 
ενότητας). 

β) Το ποσοστό συγκέντρωσης της παραγωγής του συ¬ 
γκεκριμένου προϊόντος στο επίπεδο λειτουργίας τους. 

γ) Την έκταση των παρεχόμενων από αυτές υπηρε¬ 
σιών, καθώς και το μέγεθος των περιουσιακών στοιχείων 
τους. 

δ) Τον κύκλο και το ύψος των σχετικών με το αντικεί¬ 
μενό τους συναλλαγών. 

ε) Το μερίδιο της αγοράς του συγκεκριμένου προϊό¬ 
ντος που κατέχουν σε εθνικό και περιφερειακό επίπεδο, 
στ) Την καταρχήν λειτουργία μιας ομάδας παραγωγών 
ανά αγροτικό προϊόν σε κάθε περιφερειακή ενότητα ή σε 
διαφορετική περίπτωση για τη συνεργασία των περισσό¬ 
τερων Ο.Π., στο πλαίσιο της διάταξης του άρθρου 6 του 


παρόντος νόμου. 

6. Η πρώτη εγγραφή των Ο.Π. στο Μητρώο διενεργεί- 
ται με απόφαση του Υπουργού Αγροτικής Ανάπτυξης και 
Τροφίμων ύστερα από αίτησή τους. Η επανεγγραφή 
τους διενεργείται σε ετήσια βάση και σύμφωνα με τις τα¬ 
κτικές ετήσιες δηλώσεις που υποβάλλονται από τις ίδιες 
τις Ο.Π.. Με απόφαση του Υπουργού Αγροτικής Ανάπτυ¬ 
ξης και Τροφίμων ύστερα από γνωμοδότηση του Συμ¬ 
βουλίου καθορίζονται ο τύπος και το ακριβές περιεχόμε¬ 
νο των αιτήσεων πρώτης εγγραφής και των τακτικών ε¬ 
τήσιων δηλώσεων, τα έγγραφα και δικαιολογητικά που ε¬ 
πισυνάπτονται σε αυτές, η διαδικασία συμβατικής ή ηλε¬ 
κτρονικής υποβολής και καταχώρισης των δηλώσεων 
αυτών, καθώς και η διαδικασία διαγραφής από το Μη¬ 
τρώο. Η υποβολή των τακτικών ετήσιων δηλώσεων γίνε¬ 
ται μέχρι την 1η Μαρτίου εκάστου έτους. 

7. Οι Ο.Π., οι οποίες για τρία (3) συνεχόμενα έτη δεν 
εμφανίζουν καμιά δραστηριότητα ή δεν υποβάλλουν την 
ετήσια δήλωση της προηγούμενης παραγράφου, διαγρά¬ 
φονται από το Μητρώο. 

Άρθρο 6 

Αγροτικές Εταιρικές Συμπράξεις (ΑΕΣ) 

1. Οι ΑΣ και οι Ο.Π. μπορεί να συγκροτούν Αγροτικές 
Εταιρικές Συμπράξεις, οι οποίες είναι ανώνυμες εταιρεί¬ 
ες και καταχωρίζονται στο Μητρώο. 

Επίσης, ΑΕΣ μπορούν να συγκροτούν, εκτός από τις 
ΣΑΟ του προηγούμενου εδαφίου ή σε συνεργασία με αυ¬ 
τές και άλλες ΑΕΣ. 

2. Οι ΑΕΣ, οι οποίες αναγνωρίζονται ως ΣΑΟ και κατα¬ 
χωρίζονται στο Μητρώο, οφείλουν να παρέχουν στοι¬ 
χεία για: 

α) Τον αριθμό των μελών τους. 

β) Το ποσοστό συγκέντρωσης της παραγωγής αγροτι¬ 
κών προϊόντων σε επίπεδο Περιφέρειας. 

γ) Την έκταση και την ποιότητα των παρεχόμενων από 
αυτές υπηρεσιών. 

δ) Τη εν γένει περιουσιακή τους κατάσταση. 

ε) Τον κύκλο εργασιών και το ετήσιο ύψος των συναλ¬ 
λαγών. 

στ) Το μερίδιο αγοράς σε εθνικό και περιφερειακό επί¬ 
πεδο. 

ζ) Τα νομιμοποιητικά τους έγγραφα. 

3. Η πρώτη εγγραφή των ΑΕΣ πραγματοποιείται με α¬ 
πόφαση του Υπουργού Αγροτικής Ανάπτυξης και Τροφί¬ 
μων. Η επανεγγραφή τους διενεργείται σε ετήσια βάση 
και σύμφωνα με τις τακτικές ετήσιες δηλώσεις που υπο¬ 
βάλλονται από τις ίδιες τις ΑΕΣ. Με απόφαση του Υ¬ 
πουργού Αγροτικής Ανάπτυξης και Τροφίμων, ύστερα α¬ 
πό γνωμοδότηση του Συμβουλίου, καθορίζονται ο τύπος 
και το ακριβές περιεχόμενο των αιτήσεων πρώτης εγ¬ 
γραφής και τακτικών ετήσιων δηλώσεων, τα έγγραφα και 
δικαιολογητικά που επισυνάπτονται σε αυτές, η διαδικα¬ 
σία συμβατικής ή ηλεκτρονικής υποβολής και καταχώρι¬ 
σης των δηλώσεων αυτών, η διαδικασία διαγραφής από 
το Μητρώο, καθώς και ο μηχανισμός αξιολόγησης και ο 
προσδιορισμός του κόστους. Η υποβολή των τακτικών ε¬ 
τήσιων δηλώσεων γίνεται μέχρι την 1 η Μαρτίου κάθε έ¬ 
τους. 

4. Οι ΑΕΣ, οι οποίες για τρία (3) συνεχόμενα έτη δεν 
εμφανίζουν καμιά δραστηριότητα ή δεν υποβάλλουν την 
ετήσια δήλωση της προηγουμένης παραγράφου, διαγρά¬ 
φονται από το Μητρώο. 

Άρθρο 7 

Πανελλήνια Συνομοσπονδία Ενώσεων 
Γεωργικών Συνεταιρισμών (ΠΑΣΕΓΕΣ) 

Το άρθρο 33 του ν. 2810/2000, όπως η περίπτωση θ' 
της παρ. 2 προστέθηκε με το άρθρο 5 του ν. 3508/2006 
(Α'249), η παράγραφος 3 προστέθηκε με την περίπτωση 
α' της παρ. 14 του άρθρου 18 του ν. 3147/2003 (ΑΊ35) 
και, ακολούθως, αντικαταστάθηκε με την παρ. 28 του άρ¬ 
θρου 20 του ν. 3399/2005 (Α' 255) και η παράγραφος 5 
αντικαταστάθηκε με την περίπτωση β' της παρ. 14 του 
άρθρου 18 του ν. 3147/2003, αντικαθίσταται ως εξής: 

«1. Η Πανελλήνια Συνομοσπονδία Ενώσεων Γεωργι¬ 
κών Συνεταιρισμών (ΠΑΣΕΓΕΣ) αποτελεί την εθνική συ¬ 
ντονιστική οργάνωση των ΣΑΟ και δεν έχει εμπορική ι¬ 
διότητα. Μέλη της ΠΑΣΕΓΕΣ είναι Αγροτικοί Συνεταιρι¬ 
σμοί. 

2. Η ΠΑΣΕΓΕΣ: 

α) Εχει περιφέρεια ολόκληρη την Ελληνική Επικράτεια 
και έδρα το δήμο που ορίζει το καταστατικό της. 

β) Εκπροσωπεί τα μέλη της στο εσωτερικό και το εξω¬ 
τερικό και επιμελείται για την τήρηση των συνεταιριστι¬ 
κών αρχών και την ανάπτυξη της συνεταιριστικής ιδέας. 

γ) Ασκεί κάθε δραστηριότητα, που προάγει τις δραστη¬ 
ριότητες των ΑΣ. Δεν ενεργεί η ίδια πράξεις παραγωγής, 
διακίνησης ή εμπορίας αγροτικών προϊόντων και γεωργι¬ 
κών εφοδίων εν γένει. 

δ) Για την εξυπηρέτηση των μελών της αναλαμβάνει 
την εκπόνηση μελετών, εργασιών, ερευνών και μπορεί 
να μετέχει σε κάθε διαγωνισμό για τη σύναψη συμβάσε¬ 
ων. Συνάπτει συμβάσεις έργου ή συμβάσεις παροχής υ¬ 
πηρεσιών, που έχουν σχέση με την αγροτική γενικά και 
συνεταιριστική ειδικά ανάπτυξη. 

ε) Ιδρύει εκπαιδευτικά κέντρα και συνεργάζεται με α¬ 
ναγνωρισμένα Ανώτατα Εκπαιδευτικά Ιδρύματα και Ε¬ 
ρευνητικά Κέντρα. 

στ) Διαπραγματεύεται και συνάπτει συλλογικές συμβά¬ 
σεις εργασίας και μετέχει στη διαιτητική ρύθμιση των 
συλλογικών διαφορών εργασίας, που αφορούν στο προ¬ 
σωπικό των ΣΑΟ. 

ζ) Συντονίζει τις ενέργειες, που αφορούν στους ΑΣ και 
ενισχύει το έργο των μελών τους. 

η) Γνωμοδοτεί ύστερα από αίτημα του Υπουργού Α¬ 
γροτικής Ανάπτυξης και Τροφίμων για θέματα, που ανα- 
φέρονται σε οικονομικές ενισχύσεις και κίνητρα, που πα¬ 
ρέχονται στους ΑΣ, καθώς και επί σχεδίων νόμων, δια¬ 
ταγμάτων και αποφάσεων, που αφορούν στα μέλη της. 

θ) Μπορεί, εφόσον προβλέπεται στο καταστατικό της, 
να συμμετέχει σε νομικά πρόσωπα, μη κερδοσκοπικού 
χαρακτήρα, με σκοπό την πιστοποίηση αγροτικών προϊό¬ 
ντων και τροφίμων, σύμφωνα με τις κείμενες διατάξεις. 

3. Θέματα σχετικά με το χρόνο σύγκλησης, τη συγκρό¬ 
τηση, λειτουργία και τις αρμοδιότητες, της γενικής συ¬ 
νέλευσης, του διοικητικού συμβουλίου της ΠΑΣΕΓΕΣ 
ρυθμίζονται από το καταστατικό της. 

4. Η ΠΑΣΕΓΕΣ υποχρεούται να τηρεί μητρώο των με¬ 
λών της, στο οποίο φυλάσσονται τα καταστατικά και κά¬ 
θε άλλο στοιχείο σχετικό με τα μέλη της. 

5. Η ετήσια εισφορά των μελών της ΠΑΣΕΓΕΣ προς 
αυτήν, καθώς και κάθε αύξηση ή μείωση του ύψους της 
καθορίζεται με απόφαση της γενικής συνέλευσης. 

6. Το καταστατικό της ΠΑΣΕΓΕΣ εγκρίνεται από το 
Μονομελές Πρωτοδικείο της έδρας της. 


7. Η Γενική Συνέλευση και το Διοικητικό Συμβούλιο της 
ΠΑΣΕΓΕΣ εκλέγεται από Πανελλήνιο Συνέδριο Αντιπρο¬ 
σώπων, το οποίο συνέρχεται για το σκοπό αυτόν το αρ¬ 
γότερο κάθε τέσσερα (4) έτη. Η εκλογή των Αντιπροσώ¬ 
πων γίνεται από τους ΑΣ με καθολική ψηφοφορία των 
μελών τους. Το μέτρο για την εκλογή των Αντιπροσώ¬ 
πων δεν μπορεί να υπερβαίνει τους πεντακόσιους (500) 
εγγεγραμμένους ψηφοφόρους για κάθε αντιπρόσωπο. 
Αν σε έναν ή περισσότερους ΑΣ τα μέλη είναι λιγότερα 
από 500, η ΠΑΣΕΓΕΣ ορίζει τους ΑΣ που θα συμπληρώ¬ 
σουν το συγκεκριμένο αριθμό και ρυθμίζει τα της εκλο¬ 
γής. Οι εκλογικοί κατάλογοι καταρτίζονται με ευθύνη 
της ΠΑΣΕΓΕΣ και οριστικοποιούνται το αργότερο ένα (1) 
μήνα πριν από τη διενέργεια της ψηφοφορίας για την ε¬ 
κλογή των Αντιπροσώπων. Φυσικά πρόσωπα που είναι 
ταυτόχρονα μέλη σε περισσότερους ΑΣ εγγράφονται 
στους οικείους εκλογικούς καταλόγους με μία μόνο από 
τις ανωτέρω ιδιότητες και μπορεί να έχουν μόνο μία ψή¬ 
φο. Για την εκλογή των Αντιπροσώπων στο πανελλήνιο 
συνέδριο της ΠΑΣΕΓΕΣ, προεδρεύει της αντίστοιχης ε¬ 
φορευτικής επιτροπής δικαστικός λειτουργός, ο οποίος 
διορίζεται από τον κατά τόπον αρμόδιο Πρόεδρο Πρωτο¬ 
δικών. 

8. Η ΠΑΣΕΓΕΣ διέπεται από τις διατάξεις του νόμου 
αυτού.» 

ΚΕΦΑΛΑΙΟ Β 

ΔΗΜΟΣΙΕΣ ΠΟΛΙΤΙΚΕΣ ΓΙΑ ΤΟΝ ΕΚΣΥΓΧΡΟΝΙΣΜΟ 
ΤΗΣ ΑΓΟΡΑΣ ΑΓΡΟΤΙΚΩΝ ΠΡΟΪΟΝΤΩΝ 
ΚΑΙ ΤΗ ΡΥΘΜΙΣΗ ΤΩΝ ΤΙΜΩΝ ΤΟΥΣ 

Άρθρο 8 

Διεπαγγελματικές οργανώσεις 

Το άρθρο 1 του ν. 2732/1999 (ΑΊ54) αντικαθίσταται 
ως εξής: 

«1. Διεπαγγελματικές οργανώσεις, σύμφωνα με το νό¬ 
μο αυτόν, είναι τα νομικά πρόσωπα ιδιωτικού δικαίου, μη 
κερδοσκοπικού χαρακτήρα, που συνιστώνται σύμφωνα 
με τις διατάξεις του Αστικού Κώδικα από τους εκπροσώ¬ 
πους του συνόλου ή αντιπροσωπευτικού μέρους των 
ΣΑΟ, διαφόρων οικονομικών και επαγγελματικών οργα¬ 
νώσεων, ενώσεων ή φορέων που εκπροσωπούν όσους α¬ 
σκούν δραστηριότητες σχετικές με την παραγωγή ή/και 
τη μεταποίηση ή/και την εμπορία και κατά περίπτωση την 
τυποποίηση ή τη διανομή αγροτικών προϊόντων και γενι¬ 
κά αγαθών του αγροτικού, αγροτοδιατροφικού, δασικού, 
κτηνοτροφικού, αλιευτικού και κάθε άλλου συναφούς 
τομέα αγροτικής παραγωγής, αρμοδιότητας του Υπουρ¬ 
γείου Αγροτικής Ανάπτυξης και Τροφίμων. 

2. Οι διεπαγγελματικές οργανώσεις, που είναι εγκατε¬ 
στημένες στην Ελλάδα, μπορεί να αναγνωρίζονται ύστε¬ 
ρα από αίτησή τους, με απόφαση του Υπουργού Αγροτι¬ 
κής Ανάπτυξης και Τροφίμων, ύστερα από γνώμη της αρ¬ 
μόδιας υπηρεσίας του οικείου Υπουργείου, μόνο σε εθνι¬ 
κό επίπεδο, ανά κοινή ομάδα ομοειδών προϊόντων ή ανά 
προϊόν, εφόσον δραστηριοποιούνται μέσα στο πλαίσιο 
των κανόνων που ισχύουν κάθε φορά από την εθνική και 
κοινοτική νομοθεσία και αποσκοπούν κυρίως σε μια ή πε¬ 
ρισσότερες από τις ακόλουθες δραστηριότητες: 

α) Στη συμβολή, το σχεδίασμά, τη διαμόρφωση και την 
εφαρμογή της στρατηγικής και των πολιτικών ανάπτυ¬ 
ξης όλων των δραστηριοτήτων που αναφέρονται στην 

παράγραφο 1 και γενικότερα στη θεσμική στήριξη των 
προϊόντων στις αγορές. 

β) Στον καθορισμό ειδικών θεμάτων και την προώθηση 
σύναψης συμφωνιών μεταξύ των μελών τους για ένα πε¬ 
ριορισμένο χρονικό διάστημα ή για ορισμένη γεωγραφι¬ 
κή περιοχή ή για την αντιμετώπιση συγκυριακών ανα¬ 
γκών, ιδίως με την κατάρτιση διεπαγγελματικών συμφω¬ 
νιών ή κανόνων δράσης ή δεοντολογίας ή την εφαρμογή 
εναρμονισμένων πρακτικών εφόσον αυτές δεν αντιβαί¬ 
νουν στην εθνική ή κοινοτική νομοθεσία. 

γ) Στη συμβολή, την οργάνωση και τη διαχείριση των 
αγορών με διαφάνεια, καλύτερη προσαρμογή των προϊ¬ 
όντων σε προγράμματα ποιοτικής βελτίωσής τους και 
καλύτερο συντονισμό της διάθεσής τους. 

δ) Στην ενίσχυση των μέτρων για την ασφάλεια των 
προϊόντων του αγροδιατροφικού κυρίως τομέα, ιδιαίτε¬ 
ρα με ελέγχους των προϊόντων, χάριν της προστασίας 
των χρηστών και των καταναλωτών και στην ορθή δια¬ 
χείριση των σημάτων ποιότητας, που χορηγούνται από 
τον Οργανισμό Πιστοποίησης και Επίβλεψης Γεωργικών 
Προϊόντων (Ο.Π.Ε.ΓΕ.Π.). 

ε) Στην ανάπτυξη ερευνών, βελτίωση των γνώσεων, 
συγκέντρωση πληροφοριών, για τον προσανατολισμό 
της παραγωγής σε προϊόντα που ανταποκρίνονται πε¬ 
ρισσότερο στις ανάγκες της αγοράς, τις προτιμήσεις και 
τις προσδοκίες των καταναλωτών, ιδίως όσον αφορά την 
ποιότητα των προϊόντων, την προστασία των εδαφών και 
υδάτων και γενικά το σεβασμό του περιβάλλοντος. 

στ) Στην προώθηση, προβολή και προστασία της βιο¬ 
λογικής γεωργίας και των ονομασιών προέλευσης, των 
γεωγραφικών ενδείξεων και των σημάτων ποιότητας. 

3. Μόνο μια διεπαγγελματική οργάνωση μπορεί να α¬ 
ναγνωριστεί σε εθνικό επίπεδο ανά ομάδα ομοειδών 
προϊόντων ή ανά προϊόν. Οι αναγνωρισμένες διεπαγγελ- 
ματικές οργανώσεις εγγράφονται στο Μητρώο. 

4. Η εποπτεία και ο έλεγχος των αναγνωρισμένων, 
σύμφωνα με τις διατάξεις του νόμου αυτού, διεπαγγελ- 
ματικών οργανώσεων ανήκει στον Υπουργό Αγροτικής 
Ανάπτυξης και Τροφίμων και ασκείται με την εγγραφή 
τους στο Μητρώο του παρόντος νόμου. 

5. Με αποφάσεις του Υπουργού Αγροτικής Ανάπτυξης 
και Τροφίμων, που δημοσιεύονται στην Εφημερίδα της 
Κυβερνήσεως, καθορίζονται: 

α) Οι όροι, οι προϋποθέσεις και η διαδικασία για την α¬ 
ναγνώριση των διεπαγγελματικών οργανώσεων σε εθνι¬ 
κό επίπεδο, οι κατά περίπτωση ειδικότεροι σκοποί και 
δραστηριότητές τους, οι κανόνες της δράσης τους, οι υ¬ 
ποχρεώσεις τους έναντι της Εποπτικής Αρχής, το περιε¬ 
χόμενο και ο τρόπος άσκησης της εποπτείας και του ε¬ 
λέγχου αυτών, καθώς και οι λόγοι για τους οποίους επι¬ 
τρέπεται ή επιβάλλεται η προσωρινή ή οριστική ανάκλη¬ 
ση της πράξης αναγνώρισής τους ή η επιβολή άλλων κυ¬ 
ρώσεων. 

β) Οι όροι, οι προϋποθέσεις και η διαδικασία για την 
κήρυξη ως δεσμευτικών των διεπαγγελματικών συμφω¬ 
νιών, κανόνων και εναρμονισμένων πρακτικών στα μέλη 
των αναγνωρισμένων διεπαγγελματικών οργανώσεων 
και για την επέκταση της δεσμευτικότητας αυτής και σε 
μη μέλη τους στις περιπτώσεις που επιτρέπεται από την 
κοινοτική νομοθεσία. 

γ) Κάθε άλλο συναφές θέμα για την αποτελεσματική 
λειτουργία των διεπαγγελματικών οργανώσεων. 

6. Το Ταμείο Γεωργίας και Κτηνοτροφίας μπορεί με α¬ 
πόφαση του διοικητικού συμβουλίου του, να χρηματοδο¬ 


τεί διεπαγγελματικές οργανώσεις που υποβάλουν σχετι¬ 
κό αίτημα, με σκοπό την ενίσχυση του έργου τους.» 

Άρθρο 9 

Αγροδιατροφικές συμπράξεις της Περιφέρειας 

1. Με πρωτοβουλία των Περιφερειακών Αυτοδιοικήσε¬ 
ων της Χώρας μπορεί να συνιστώνται αστικές μη κερδο¬ 
σκοπικές εταιρείες με σκοπό: 

α) Την ανάδειξη, προβολή και προώθηση των διατροφι¬ 
κών προϊόντων που παράγονται στα διοικητικά όρια της 
κάθε Περιφέρειας. 

β) Την παροχή υπηρεσιών τεκμηρίωσης, υποστήριξης 
και προώθησης των «καλαθιών της περιφέρειας». 

Οι εταιρείες του άρθρου αυτού φέρουν επωνυμίες στις 
οποίες περιλαμβάνονται οπωσδήποτε ο όρος «Αγροδια- 
τροφική Σύμπραξη», συνοδευόμενος από το όνομα της 
οικείας Περιφέρειας. Σε νησιά, η πρωτοβουλία ίδρυσης 
μπορεί να ανήκει στον αντίστοιχο Δήμο, οπότε στην ε¬ 
πωνυμία της αντίστοιχης εταιρείας, μετά τον όρο «Αγρο- 
διατροφική Σύμπραξη», αναφέρεται το όνομα της νήσου. 

2. Για την ίδρυση των εταιρειών του άρθρου αυτού 
μπορεί να συμπράττουν: 

α) Οι δήμοι της οικείας κάθε φορά Περιφέρειας. 

β) Οι Συλλογικές Αγροτικές Οργανώσεις της Περιφέ¬ 
ρειας. 

γ) Φορείς της βιομηχανίας, του εμπορίου, του τουρι¬ 
σμού, της εστίασης και των καταναλωτών (νομικά και 
φυσικά πρόσωπα), που δραστηριοποιούνται στην οικεία 
Περιφέρεια και στο χώρο των διατροφικών αγροτικών 
προϊόντων. 

δ) Ανώτατα Εκπαιδευτικά Ιδρύματα και Ερευνητικά Κέ¬ 
ντρα, τα οποία εδρεύουν στην οικεία Περιφέρεια ή δρα¬ 
στηριοποιούνται σε γνωστικά και ερευνητικά πεδία σχε¬ 
τικά με το σχετικό κάθε φορά «καλάθι της περιφέρειας». 

3. Το Ταμείο Γεωργίας και Κτηνοτροφίας μπορεί με α¬ 
πόφαση του διοικητικού συμβουλίου του, να χρηματοδο¬ 
τεί αγροδιατροφικές συμπράξεις της Περιφέρειας, που 
υποβάλουν σχετικό αίτημα, με σκοπό την ενίσχυση του 
έργου τους. 

Άρθρο 10 

Συμβάσεις μελλοντικής πώλησης 
αγροτικών προϊόντων 

1. Με ιδιωτικές γραπτές συμβάσεις βεβαίας χρονολο¬ 
γίας μπορεί να ρυθμίζεται η μελλοντική πώληση αγροτι¬ 
κών προϊόντων. Οι ΣΑΟ του παρόντος νόμου μπορούν να 
συνάπτουν τις συμβάσεις του άρθρου αυτού για λογα¬ 
ριασμό των μελών τους. Στις σχετικές συμβάσεις πρέπει 
να περιλαμβάνονται οπωσδήποτε: 

α) Το είδος και ο συνολικός όγκος των προς πώληση α¬ 
γροτικών προϊόντων. 

β) Η ελάχιστη χρονική διάρκεια ισχύος, η οποία δεν 
μπορεί να είναι μικρότερη από ένα έτος. 

γ) Ο τρόπος συλλογής, φύλαξης και συντήρησης των 
αγροτικών προϊόντων, καθώς και η ποιότητά τους με βά¬ 
ση ποικιλίες ή συναφείς πιστοποιήσεις. 

δ) Η τιμή του προϊόντος. 

ε) Ο τρόπος και ο χρόνος πληρωμής, 
στ) Οι λόγοι και ο τρόπος καταγγελίας. 

ζ) Ο Κωδικός Αριθμός Δραστηριότητας (Κ.Α.Δ.), καθώς 
και ο Ειδικός Αριθμός Εγγραφής (Ε.Α.Ε.) στο Μητρώο Ε¬ 
μπόρων Αγροτικών Προϊόντων. 

η) Η βεβαίωση του γνησίου της υπογραφής κατά το 
άρθρο 457 Κ.Πολ.Δ.. 

Με απόφαση του Υπουργού Αγροτικής Ανάπτυξης και 
Τροφίμων μπορεί να καθορίζονται ο τύπος και το ελάχι¬ 
στο περιεχόμενο των συμβάσεων ανά γεωργικό προϊόν, 
το οποίο κατισχύει κάθε αντίθετης βούλησης των συμ- 
βαλλομένων. 

2. Αν οι συμβάσεις μελλοντικής πώλησης αγροτικών 
προϊόντων δεν πληρούν το ελάχιστο περιεχόμενο, όπως 
αυτό καθορίζεται στην προηγούμενη παράγραφο, επι¬ 
βάλλεται υποχρεωτικά στους αγοραστές διοικητικό πρό¬ 
στιμο δέκα χιλιάδων (10.000) ευρώ για κάθε παράλειψη 
ενός από τα αναφερόμενα σε αυτή στοιχείων και μέχρι 
ογδόντα χιλιάδες (80.000) ευρώ συνολικά με απόφαση 
του προϊσταμένου του υποτομέα Γεωργίας της οικείας 
Περιφέρειας ύστερα από καταγγελία του εκάστοτε συμ¬ 
βαλλόμενου παραγωγού. 

3. Η εκ μέρους του αγοραστή μη πληρωμή του συμφω- 
νηθέντος τιμήματος κατά τη δήλη ημέρα και κατά τους 
όρους της σύμβασης τιμωρείται με φυλάκιση τουλάχι¬ 
στον έξι μηνών. Για την άσκηση της ποινικής δίωξης α¬ 
παιτείται έγκληση. 

4. Απαγορεύεται ρητά η μεταπώληση, η με οποιονδή- 
ποτε τρόπο μεταβίβαση και η διαπραγμάτευση των συμ¬ 
βολαίων του άρθρου αυτού σε δημοπρατήρια, χρηματα¬ 
γορές ή χρηματιστήρια εμπορευμάτων της Ελλάδας ή 
του εξωτερικού. Η παραβίαση της διάταξης αυτής τιμω¬ 
ρείται με φυλάκιση τουλάχιστον δύο ετών και χρηματική 
ποινή τουλάχιστον πενήντα χιλιάδων (50.000) ευρώ. Η 
ποινική δίωξη κατά παντός υπευθύνου διενεργείται αυ- 
τεπαγγέλτως. 

Άρθρο 11 

Δημοπρατήρια αγροτικών προϊόντων 

1. Τα δημοπρατήρια αγροτικών προϊόντων οργανώνο¬ 
νται και διοικούνται ως ανώνυμες εταιρείες, στο μετοχι¬ 
κό κεφάλαιο των οποίων συμμετέχουν οι Συλλογικές Α¬ 
γροτικές Οργανώσεις, οι κατά τόπον αρμόδιες Περιφε¬ 
ρειακές Αυτοδιοικήσεις και Ο.Τ.Α., ιδιώτες, καθώς και το 
Δημόσιο, εκπροσωπούμενο από το Υπουργείο Αγροτικής 
Ανάπτυξης και Τροφίμων. Στις ανώνυμες εταιρείες δημο¬ 
πρατηρίων μετέχουν επίσης επιμελητήρια και ενδιαφε¬ 
ρόμενοι ιδιώτες. Οι φορείς της Περιφερειακής και Τοπι¬ 
κής Αυτοδιοίκησης και οι ΣΑΟ πρέπει να ελέγχουν του¬ 
λάχιστον το 51 % του μετοχικού τους κεφαλαίου. Οι ιδιώ¬ 
τες παραγωγοί και οι συνεταιρισμοί μπορεί να διαθέτουν 
τα προϊόντα τους δια των δημοπρατηρίων. Οι διαθέτες 
μπορεί να υπογράφουν πολυετή συμβόλαια διάθεσης 
της παραγωγής τους με το δημοπρατήριο με όρους και 
εγγυήσεις που συμφωνούνται ή το τελευταίο έχει ορίσει 
από πριν. Τα δημοπρατήρια διαθέτουν τα αγροτικά προϊ¬ 
όντα που διακινούνται μέσω αυτών, εφόσον έχει προη- 
γηθεί διαλογή και τυποποίηση των προϊόντων αυτών. 

2. Στα δημοπρατήρια προσέρχονται πωλητές αγροτι¬ 
κών προϊόντων που κατέχουν την προβλεπόμενη κάθε 
φορά άδεια πώλησης, καθώς και έμποροι, οι οποίοι έ¬ 
χουν προηγουμένως εγγράφει στο Μητρώο Εμπόρων Α¬ 
γροτικών Προϊόντων, εφοδίων και εισροών, σύμφωνα με 
τα άρθρα 3 και 4 του ν. 3955/2011 (Α' 89). Η εκκαθάριση 
των διενεργούμενων από τα δημοπρατήρια εμπορικών 
πράξεων, μεταξύ των οποίων περιλαμβάνεται και η εξό¬ 
φληση των παραγωγών των αγροτικών προϊόντων, δεν 
μπορεί να υπερβαίνει τις τριάντα (30) ημέρες από τη διά¬ 


θεση των προϊόντων αυτών μέσω των δημοπρατηρίων. Η 
παραβίαση της προθεσμίας εξόφλησης των παραγωγών 
επιφέρει τις διοικητικές κυρώσεις και φορολογικές συνέ¬ 
πειες του άρθρου 6 του ν. 3955/2011. 

3. Με κοινή απόφαση των Υπουργών Ανάπτυξης, Α¬ 
νταγωνιστικότητας και Ναυτιλίας και Αγροτικής Ανάπτυ¬ 
ξης και Τροφίμων μπορεί να αποφασίζεται η ίδρυση δη¬ 
μοπρατηρίων, όχι περισσότερων από δύο σε κάθε Περι¬ 
φέρεια. Με την ίδια απόφαση ορίζεται η αρχική σύνθεση 
του μετοχικού κεφαλαίου και οι διατάξεις του καταστατι¬ 
κού τους. 

4. Τα δημοπρατήρια εποπτεύονται από τον Υπουργό Α¬ 
γροτικής Ανάπτυξης και Τροφίμων. Η εποπτεία αφορά 
στην τήρηση των διατάξεων του καταστατικού του κάθε 
δημοπρατηρίου, με σκοπό τη σταθερότητα των τιμών 
των αγροτικών προϊόντων, τη διαφάνεια και την ασφά¬ 
λεια των σχετικών συναλλαγών και ιδίως την προστασία 
του αγροτικού εισοδήματος. Με κοινή απόφαση των Υ¬ 
πουργών Ανάπτυξης, Ανταγωνιστικότητας και Ναυτιλίας 
και Αγροτικής Ανάπτυξης και Τροφίμων καθορίζονται θέ¬ 
ματα σχετικά με την άσκηση της εποπτείας αυτής. 

ΚΕΦΑΛΑΙΟ Γ 

ΧΡΗΜΑΤΟΔΟΤΗΣΗ ΚΑΙ ΚΙΝΗΤΡΑ ΥΠΕΡ ΣΑΟ 
Άρθρο 12 

Δικαίωμα πρόσβασης 

1. Μόνον καταχωρισμένοι στο Μητρώο ως Ενεργοί ΑΣ, 
καθώς και οι ΟΠ και οι ΑΕΣ, που επίσης έχουν αναγνωρι¬ 
στεί και καταχωριστεί στο Μητρώο, έχουν δικαίωμα πρό¬ 
σβασης στις παροχές και στα κίνητρα του συγκεκριμέ¬ 
νου νόμου, καθώς και των εκάστοτε αναπτυξιακών νό¬ 
μων. 

2. Οι ΣΑΟ του παρόντος νόμου έχουν δικαίωμα πρό¬ 
σβασης σε όλα τα αναπτυξιακά προγράμματα, τα οποία 
προκηρύσσονται από το Ελληνικό Δημόσιο ή για λογα¬ 
ριασμό του και χρηματοδοτούνται από εθνικούς και ευ¬ 
ρωπαϊκούς πόρους. 

Άρθρο 13 

Αναπτυξιακά κίνητρα υπέρ ΣΑΟ 

1. Οι ΣΑΟ δικαιούνται ενίσχυση από το Ταμείο Γεωρ¬ 
γίας και Κτηνοτροφίας (ΤΓΚ) για τα επιχειρησιακά προ¬ 
γράμματα προώθησης των προϊόντων τους. Επίσης, μπο¬ 
ρεί να χρηματοδοτούνται κατά τον πρώτο χρόνο λει¬ 
τουργίας τους και μέχρι να εγκριθούν από τις αρμόδιες 
υπηρεσίες της Ευρωπαϊκής Ενωσης τα επιχειρησιακά 
τους προγράμματα με σκοπό την ολική ή μερική κάλυψη 
των εξόδων εγκατάστασης και λειτουργίας. Οι ΣΑΟ χρη¬ 
ματοδοτούνται από το ΤΓΚ αφού υποβάλλουν αναλυτικό 
πρόγραμμα εργασιών και κόστους. Οι χρηματοδοτήσεις 
της παραγράφου αυτής υλοποιούνται με ειδικά αιτιολο¬ 
γημένες αποφάσεις του διοικητικού συμβουλίου του 
ΤΓΚ. 

2. Με κοινή απόφαση των Υπουργών Ανάπτυξης, Α¬ 
νταγωνιστικότητας και Ναυτιλίας και Αγροτικής Ανάπτυ¬ 
ξης και Τροφίμων μπορεί να καθορίζονται κίνητρα για τη 
συγχώνευση, την ανάπτυξη, καθώς και τη μετατροπή 
των ΣΑΟ, οι οποίες έχουν εγγράφει στο Μητρώο. Τα κί¬ 
νητρα αυτά πρέπει να ανταποκρίνονται στις ιδιαιτερότη¬ 
τες του συνεταιριστικού θεσμού και στην ανάγκη ανάδει¬ 
ξης του εγγενούς δυναμικού του αγροτικού χώρου. Τα 

κίνητρα μπορεί να αναφέρονται στις επενδύσεις, στην α¬ 
νάπτυξη των ΣΑΟ, στην απόκτηση και κατάρτιση στελε¬ 
χών, στην επιλεξιμότητα για ανάθεση έργων και στην εν¬ 
θάρρυνση ανάληψης πρωτοβουλιών και δραστηριοτήτων 
επ' ωφελεία των μελών τους. 

Άρθρο 14 

Χρηματοδότηση της ΠΑΣΕΓΕΣ και Αγροτικών 
Συνδικαλιστικών Οργανώσεων 

1. Στον προϋπολογισμό εξόδων του Υπουργείου Αγρο¬ 
τικής Ανάπτυξης και Τροφίμων μπορεί να εγγράφεται κά¬ 
θε χρόνο πίστωση για την οικονομική ενίσχυση της ΠΑ¬ 
ΣΕΓΕΣ, που διατίθεται από αυτήν αποκλειστικά για δα¬ 
πάνες συνεταιριστικής εκπαίδευσης, μετεκπαίδευσης ή 
επιμόρφωσης αιρετών στελεχών ή υπαλλήλων των ΑΣ 
με βάση τον ετήσιο προϋπολογισμό της. Η ΠΑΣΕΓΕΣ υ- 
ποχρεούται να υποβάλει στον Υπουργό Αγροτικής Ανά¬ 
πτυξης και Τροφίμων στο τέλος κάθε έτους λογαριασμό, 
από τον οποίο θα προκύπτει ότι το κονδύλι της συγκεκρι¬ 
μένης οικονομικής ενίσχυσης διατέθηκε για την εκπλή¬ 
ρωση των αναφερόμενων στο προηγούμενο εδάφιο σκο¬ 
πών. Ποσά που διατέθηκαν κατά παράβαση όσων ορίζο¬ 
νται στο παρόν άρθρο αναζητούνται κατά τις διατάξεις 
του Κώδικα Εισπράξεως Δημοσίων Εσόδων. 

2. Η ΠΑΣΕΓΕΣ ενισχύεται οικονομικά από τον Οργανι¬ 
σμό Ελληνικών Γεωργικών Ασφαλίσεων (ΕΛ.Γ.Α.) με την 
καταβολή σε αυτή κάθε χρόνο ποσοστού δύο τοις εκατό 
(2%) από τα έσοδά του, που πραγματοποιούνται σύμφω¬ 
να με τη διάταξη του άρθρου 7 του ν. 3877/2010 (Α' 160). 
Το συνολικό ποσό της οικονομικής ενίσχυσης του προη¬ 
γούμενου εδαφίου δεν μπορεί σε καμία περίπτωση να υ¬ 
περβαίνει το ποσό του ενός εκατομμυρίου οκτακόσιων 
χιλιάδων (1.800.000) ευρώ. 

3. Από τα ίδια έσοδα της προηγούμενης παραγράφου 
επιχορηγείται μία ενιαία και ενωτική Συνομοσπονδία Α¬ 
γροτικών Συλλόγων, σύμφωνα με τις οικονομικές δυνα¬ 
τότητες του Οργανισμού. Το συνολικό ποσό της οικονο¬ 
μικής ενίσχυσης του προηγούμενου εδαφίου δεν μπορεί 
σε καμία περίπτωση να υπερβαίνει για το σύνολο των α¬ 
ποδεκτών το ποσό του ενός εκατομμυρίου (1.000.000) 
ευρώ. Η οικονομική ενίσχυση καταβάλλεται με απόφαση 
του Υπουργού Αγροτικής Ανάπτυξης και Τροφίμων, μέσα 
στο πρώτο εξάμηνο κάθε έτους, με βάση τα έσοδα που 
πραγματοποιήθηκαν κατά τον προηγούμενο χρόνο από 
τον ΕΛ.Γ.Α. σύμφωνα με την παραπάνω διάταξη. Για τις 
οικονομικές ενισχύσεις που χορηγήθηκαν πριν από την ι¬ 
σχύ του παρόντος νόμου προς τις υφιστάμενες συνδικα¬ 
λιστικές οργανώσεις, σύμφωνα με τη διάταξη της παρ. 7 
του άρθρου 10 του ν. 3698/2008, δεν αναζητούνται δικαι- 
ολογητικά που προβλέπονταν από τις διατάξεις αυτές 
και ο υπολογισμός της οικονομικής ενίσχυσης λαμβάνει 
χώρα με το ποσοστό που προέβλεπε η παρ. 18 του άρ¬ 
θρου 35 του ν. 2810/2000 πριν την τροποποίηση της α¬ 
νωτέρω διάταξης με την προανεφερόμενη διάταξη του ν. 
3698/2008. Αποκλειστικά για την επιχορήγηση με βάση 
τα έσοδα του 2011 δίδεται ποσοστό 0,60% στη ΓΕΣΑΣΕ 
και 0,40% στη ΣΥΔΑΣΕ. Σε περίπτωση που δεν υπάρξει 
ενιαία και ενωτική Συνομοσπονδία Αγροτικών Συλλόγων 
και για τις μεταγενέστερες ενισχύσεις, αυτές χορηγού¬ 
νται με ειδικά αιτιολογημένη απόφαση του Υπουργού Α¬ 
γροτικής Ανάπτυξης και Τροφίμων στη Συνομοσπονδία 
που βάσιμα επιδίωξε τη συνένωση του συνόλου των 
σχετικών οργανώσεων, άλλως δεν επιχορηγούνται. 


4. Για τον υπολογισμό και την απόδοση στους παραπά¬ 
νω φορείς της ενίσχυσης με βάση τα έσοδα που προέρ¬ 
χονται από την εισφορά του άρθρου 7 του ν. 3877/2010 
και μέχρι την οριστική απόδοση του συνόλου της ενίσχυ¬ 
σης που προέρχεται από την εισφορά αυτής της διάτα¬ 
ξης για τα έτη 2009 και 2010 εξακολουθούν να εφαρμό¬ 
ζονται οι διατάξεις της παρ. 18 του άρθρου 35 του ν. 
2810/2000 (Α' 61) οπότε και καταργούνται. Η παρ. 4 του 
άρθρου 24 του ν. 3877/2010 (Α' 160) καταργείται. 

Άρθρο 15 

Φορολογικά κίνητρα υπέρ ΣΑΟ 

1. Τα καταστατικά των ΣΑΟ και οι τροποποιήσεις τους 
δεν υπόκεινται σε τέλος χαρτοσήμου ή σε οποιαδήποτε 
άλλη επιβάρυνση υπέρ του Δημοσίου ή υπέρ τρίτου. 

2. Διατάξεις της κείμενης νομοθεσίας, που παρέχουν 
κάθε φορά διευκολύνσεις ή απαλλαγές από φόρους, τέ¬ 
λη χαρτοσήμου ή άλλα υπέρ του Δημοσίου τέλη, εισφο¬ 
ρές ή δικαιώματα υπέρ οποιουδήποτε τρίτου για τη συγ¬ 
χώνευση επιχειρήσεων εφαρμόζονται αναλόγως και 
στις ΣΑΟ, που συγχωνεύονται. 

3. Αγορές ακινήτων από ΣΑΟ για τη δημιουργία επιχει¬ 
ρήσεων μέσα στην περιφέρειά τους ή μεταχειρισμένων 
κινητών μέσων αγροτικής παραγωγής έχουν την ίδια φο¬ 
ρολογική μεταχείριση όπως το Δημόσιο. 

4. Οι εισφορές των μελών προς τους ΑΣ και την 
ΠΑΣΕΓΕΣ δεν υπόκεινται σε φόρο ή σε τέλος χαρτοσή¬ 
μου ή οποιαδήποτε άλλη επιβάρυνση υπέρ τρίτου. 

5. Οι καταθέσεις των μελών των ΑΣ σε αυτούς, οι ανα¬ 
λήψεις καταθέσεων και οι χορηγήσεις δανείων από τους 
ΑΣ στα μέλη τους απαλλάσσονται από τέλη χαρτοσήμου 
ή άλλο τέλος υπέρ του Δημοσίου και από κάθε εισφορά 
ή δικαίωμα υπέρ τρίτου. 

6. Απαλλάσσεται από το φόρο μεταβίβασης ακινήτων 
η αξία του ακινήτου που μεταβιβάζεται στα μέλη των ΑΣ, 
κατά το ποσοστό που υποβλήθηκε αυτή σε φόρο μεταβί¬ 
βασης κατά την αγορά από το συνεταιρισμό του ακινή¬ 
του, που μεταβιβάζεται. 

7. Ειδικά για απαλλαγές από το Φ.Π.Α. έχουν εφαρμο¬ 
γή οι διατάξεις του ν. 1642/1986 (Α' 125). 

8. Συμβάσεις μεταξύ ΣΑΟ και του Δημοσίου ή 
Ν.Π.Δ.Δ., που αφορούν αγροτικά προϊόντα ή αγροτικά ε¬ 
φόδια και υπηρεσίες, δεν υπόκεινται σε τέλος χαρτοσή¬ 
μου ή σε άλλη επιβάρυνση υπέρ τρίτου. 

9. Η νόμιμη προμήθεια για τις ασφαλιστικές συμβά¬ 
σεις, που καταρτίζονται ή ανανεώνονται με τη μεσολά¬ 
βηση ΑΣ, καταβάλλεται σε αυτούς. 

10. Οι προβλεπόμενες από τα άρθρα 12, 13 και 14 του 
παρόντος νόμου χρηματοδοτήσεις υπέρ ΣΑΟ απαλλάσ¬ 
σονται από κάθε τέλος χαρτοσήμου ή άλλη επιβάρυνση 
υπέρ Δημοσίου, καθώς και από κάθε άλλη εισφορά ή δι¬ 
καίωμα υπέρ τρίτου. 

11. Τα πλεονάσματα της διαχειριστικής χρήσης των 
ΑΣ και ΑΕΣ που εγγράφονται στο Μητρώο και συστήνο- 
νται κατά πλειοψηφία από ΑΣ, τα οποία διανέμονται στα 
μέλη, υπόκεινται μόνο σε φορολογία εισοδήματος των 
μελών τους ανεξάρτητα από την καταβολή τους ή την ε- 
ξατομικευμένη διατήρησή τους ως κατάθεση στη συνε¬ 
ταιριστική οργάνωση. 

12. Διατάξεις που θεσπίζουν κίνητρα ή απαλλαγές οι¬ 
κονομικής, φορολογικής ή άλλης φύσεως για τη μετα¬ 
τροπή εταιριών περιορισμένης ευθύνης σε ανώνυμες ε¬ 
ταιρίες ή τη μετατροπή άλλου νομικού τύπου εμπορικών 
εταιριών σε εταιρίες περιορισμένης ευθύνης, ισχύουν με 

τις ίδιες προϋποθέσεις και για τη μετατροπή ΑΣ σε ΑΕΣ, 
εφόσον η πλειοψηφία των μετοχών ή εταιρικών τους με¬ 
ριδίων, αντίστοιχα, εξακολουθεί να ανήκει στους ΑΣ. Τα 
πιο πάνω κίνητρα και απαλλαγές ισχύουν και στις περι¬ 
πτώσεις εισφοράς ενός ή περισσότερων κλάδων ή τμη¬ 
μάτων από ΣΑΟ ενεργή σε ΑΕΣ. Στις απαλλαγές αυτές 
δεν περιλαμβάνεται η προβλεπόμενη στην παράγραφο 4 
του άρθρου 9 του ν. 2992/2002 (Α' 54) μείωση του συ¬ 
ντελεστή φορολογίας εισοδήματος στις ΣΑΟ. 

13. Η υπεραξία που προκύπτει από την πώληση ακινή¬ 
των των ΑΣ και των ΑΕΣ απαλλάσσεται από το φόρο ει¬ 
σοδήματος, όταν το προϊόν της πώλησης διατίθεται για 
τη ρύθμιση του υπολοίπου των χρεών τους προς την Α¬ 
γροτική Τράπεζα της Ελλάδος Α.Ε. και την εξόφληση 
των καθυστερούμενων ασφαλιστικών εισφορών προς το 
Ταμείο Σύνταξης και Επικουρικής Ασφάλισης Προσωπι¬ 
κού Γεωργικών Συνεταιριστικών Οργανώσεων 
(Τ.Σ.Ε.Α.Π.Γ.Σ.Ο.) και το Ι.Κ.Α. - Ε.Τ.Α.Μ.. Η απαλλαγή 
της πιο πάνω υπεραξίας χορηγείται με την προϋπόθεση 
εμφάνισής της σε λογαριασμό αφορολόγητου αποθεμα- 
τικού. Το μέρος της υπεραξίας το οποίο διατίθεται για 
την εξόφληση των χρεών ή των ασφαλιστικών εισφο¬ 
ρών, αντίστοιχα, μπορεί να κεφαλαιοποιηθεί, χωρίς την 
καταβολή φόρου εισοδήματος. Αντίθετα, σε περίπτωση 
διανομής του, έχουν εφαρμογή οι διατάξεις της παρα¬ 
γράφου 4 του άρθρου 106 του ν. 2238/1994 (Α' 151), ό¬ 
πως τροποποιήθηκε και ισχύει. Ομοίως, οι διατάξεις της 
παραγράφου 4 του άρθρου 106 του ν. 2238/1994 εφαρ¬ 
μόζονται και σε περίπτωση διανομής ή κεφαλαιοποίησης 
του μέρους της υπεραξίας, το οποίο δεν διατίθεται για 
την εξόφληση των χρεών ή των ασφαλιστικών εισφο¬ 
ρών, αντίστοιχα, σύμφωνα με τα όσα ορίζονται πιο πά¬ 
νω. 

14. Η υπεραξία που προκύπτει από την πώληση ακινή¬ 
των των ΣΑΟ, απαλλάσσεται επίσης από το φόρο εισο¬ 
δήματος, αν χρησιμοποιηθεί ως ίδια συμμετοχή σε επεν¬ 
δυτικά προγράμματα με βάση το επιχειρησιακό τους 
σχέδιο. Η απαλλαγή παρέχεται με την προϋπόθεση εμ¬ 
φάνισης της υπεραξίας σε αφορολόγητο αποθεματικό. 
Το μέρος της υπεραξίας, το οποίο διατίθεται ως ίδια συμ¬ 
μετοχή σε επενδυτικά προγράμματα, σύμφωνα με τα ό¬ 
σα ορίζονται πιο πάνω, μπορεί να κεφαλαιοποιηθεί, χω¬ 
ρίς την καταβολή φόρου εισοδήματος. Αντίθετα σε περί¬ 
πτωση διανομής του εφαρμόζονται οι διατάξεις της πα¬ 
ραγράφου 4 του άρθρου 106 του ν. 2238/1994. Ομοίως, 
οι διατάξεις της παραγράφου 4 του άρθρου 106 του 
ν. 2238/1994 εφαρμόζονται και σε περίπτωση διανομής ή 
κεφαλαιοποίησης του μέρους της υπεραξίας, το οποίο 
δεν διατίθεται ως ίδια συμμετοχή σε επενδυτικά προ¬ 
γράμματα, σύμφωνα με τα όσα ορίζονται πιο πάνω. 

ΚΕΦΑΛΑΙΟ Δ 

ΤΡΟΠΟΠΟΙΟΥΜΕΝΕΣ ΚΑΙ ΛΟΙΠΕΣ ΔΙΑΤΑΞΕΙΣ 
Άρθρο 16 

Τροποποιούμενες διατάξεις του ν. 2810/2000 
«Αγροτικές Συνεταιριστικές Οργανώσεις» (Α' 61) 

1. Όπου στο ν. 2810/2000 αναφέρεται ο όρος «Αγροτι¬ 
κή Συνεταιριστική Οργάνωση» (ΑΣΟ), ο όρος αυτός αντι¬ 
καθίσταται με τον όρο «Αγροτικός Συνεταιρισμός» (ΑΣ). 

2. Το άρθρο 1 του ν. 2810/2000, όπως συμπληρώθηκε 
με την προσθήκη της παρ. 5 με την παρ. 1 του άρθρου 18 
του ν. 3147/2003, αντικαθίσταται ως εξής: 


«Αρθρο 1 

Ορισμός - Σκοπός - Νομική Μορφή 
Δραστηριότητες 

1. Ο Αγροτικός Συνεταιρισμός (ΑΣ) είναι αυτόνομη έ¬ 
νωση προσώπων, η οποία συγκροτείται εθελοντικά και ε¬ 
πιδιώκει, με την αμοιβαία βοήθεια των μελών της, την οι¬ 
κονομική, κοινωνική, πολιτιστική ανάπτυξη και προαγω¬ 
γή τους, μέσω μιας συνιδιοκτήτης και δημοκρατικά διοι- 
κούμενης επιχείρησης. Ως ΑΣ θεωρούνται και οι αλιευτι¬ 
κοί, κτηνοτροφικοί, πτηνοτροφικοί, μελισσοκομικοί, ση- 
ροτροφικοί, αγροτουριστικοί, αγροβιοτεχνικοί, οικοτε- 
χνικοί και άλλοι συνεταιρισμοί, οποιουδήποτε κλάδου ή 
δραστηριότητας της αγροτικής οικονομίας. 

2. Οι Αγροτικοί Συνεταιρισμοί (ΑΣ) οφείλουν να αντα- 
ποκρίνονται στις παρακάτω βασικές αρχές ως προς την 
εσωτερική οργάνωση και τη γενικότερη λειτουργία τους: 

α) Την εθελοντική συμμετοχή των αγροτών - φυσικών 
προσώπων, οι οποίοι καθίστανται μέλη του οικείου ΑΣ. 

β) Τη δημοκρατική οργάνωση και λειτουργία, η οποία 
απαραιτήτως προϋποθέτει την άμεση εκλογή όλων ανε¬ 
ξαιρέτως των οργάνων διοίκησης, χωρίς περιορισμούς ή 
αποκλεισμούς, ενώ η αξιοπιστία και το κύρος των εκλο¬ 
γικών αρχαιρεσιών επιβλέπεται υποχρεωτικά από αρμό¬ 
διο δικαστικό λειτουργό. Σε κάθε περίπτωση, το Διοικητι¬ 
κό Συμβούλιο των ΑΣ πρέπει να εκλέγεται άμεσα από τα 
μέλη - φυσικά πρόσωπα του κάθε συνεταιρισμού. 

γ) Ποσοστό διάθεσης τουλάχιστον ογδόντα τοις εκατό 
(80%) της παραγωγής των αγροτικών προϊόντων που 
παράγουν τα μέλη του και διακινεί ο οικείος ΑΣ. 

δ) Την οικονομική βιωσιμότητα, ανάπτυξη και αξιοπι¬ 
στία, η διαπίστωση των οποίων τεκμηριώνεται με βάση 
τα οικονομικά και περιουσιακά στοιχεία του κάθε ΑΣ. 

ε) Την τήρηση των όρων και προϋποθέσεων νόμιμης 
λειτουργίας του ΑΣ, σύμφωνα με τις διατάξεις του παρό¬ 
ντος νόμου. 

3. Οι ΑΣ είναι νομικά πρόσωπα ιδιωτικού δικαίου και έ¬ 
χουν εμπορική ιδιότητα. Αναπτύσσουν κάθε είδους δρα¬ 
στηριότητα για την επίτευξη των σκοπών τους στο πλαί¬ 
σιο του νόμου και του καταστατικού τους. 

4. Για την εκπλήρωση των σκοπών τους, οι ΑΣ μπορεί 
να ιδρύουν υποκαταστήματα, παραρτήματα ή γραφεία 
στο εσωτερικό και το εξωτερικό, να συνιστούν νομικά 
πρόσωπα, να συμπράττουν σε κοινές επιχειρήσεις, με 
καταναλωτικούς η άλλους συνεταιρισμούς, νομικά πρό¬ 
σωπα του δημόσιου ή ιδιωτικού τομέα, με κοινωφελείς 
οργανισμούς, με επιχειρήσεις οργανισμών τοπικής αυτο¬ 
διοίκησης (Ο.Τ.Α.), με συνεταιριστικές οργανώσεις άλ¬ 
λων χωρών και με φυσικά ή νομικά πρόσωπα, στα πλαί¬ 
σια της διακρατικής ή και διεπαγγελματικής συνεργα¬ 
σίας. 

5. Για θέματα που δεν ρυθμίζονται από τον παρόντα 
νόμο, εφαρμόζονται συμπληρωματικά οι διατάξεις του 
Εμπορικού Δικαίου και του Αστικού Κώδικα.» 

3. Η παράγραφος 1 του άρθρου 3 του ν. 2810/2000 
τροποποιείται ως εξής: 

«1. Για τη σύσταση αγροτικού συνεταιρισμού και Ο.Π. 
απαιτείται η σύνταξη καταστατικού και η υπογραφή του 
από είκοσι (20) τουλάχιστον φυσικά πρόσωπα, που συ¬ 
γκεντρώνουν τις προϋποθέσεις του άρθρου 5 του 
ν. 2810/2000, καθώς και η έγκρισή του από το Ειρηνοδι¬ 
κείο της έδρας του συνεταιρισμού. Στο καταστατικό του 
ΑΣ πρέπει να ορίζεται η εδαφική επικράτειά του. Ειδικά 
για τα νησιά με πληθυσμό, σύμφωνα με την τελευταία α- 
πογραφή, κάτω από τρεις χιλιάδες εκατό (3.100) κατοί- 

κους ως ελάχιστος αριθμός φυσικών προσώπων για τη 
σύσταση ΑΣ κατά τα ανωτέρω, ορίζονται τα δέκα (10) ι¬ 
δρυτικά μέλη.» 

4. Το άρθρο 5 του ν. 2810/2000 αντικαθίσταται ως ε¬ 
ξής: 

«Αρθρο 5 
Μέλη 

Μέλη του αγροτικού συνεταιρισμού μπορεί να γίνουν 
φυσικά πρόσωπα, που έχουν πλήρη ικανότητα για δικαι- 
οπραξία, απασχολούνται σε οποιονδήποτε κλάδο ή δρα¬ 
στηριότητα της αγροτικής οικονομίας που εξυπηρετείται 
από τις δραστηριότητες του συνεταιρισμού, πληρούν 
τους όρους του καταστατικού του και αποδέχονται να 
χρησιμοποιούν τις υπηρεσίες του. Επίσης, μέλος ΑΣ 
μπορεί να γίνει και άλλος ΑΣ, ο οποίος θα μπορεί να κα¬ 
τέχει μόνο μία συνεταιρική μερίδα. Το σύνολο των συνε¬ 
ταιρικών μερίδων που μπορεί να κατέχονται από ΑΣ δεν 
μπορεί να υπερβαίνει το 3% του συνόλου των κατεχομέ- 
νων από μέλη - φυσικά πρόσωπα συνεταιρικών μερί¬ 
δων.» 

5. Το άρθρο 7 του ν. 2810/2000, όπως συμπληρώθη¬ 
κε με την προσθήκη της παρ. 4 του άρθρου 18 του 
ν. 3147/2003, αντικαθίσταται ως εξής: 

«Αρθρο 7 

Δικαιώματα και υποχρεώσεις μελών 

1. Τα δικαιώματα και οι υποχρεώσεις των μελών προς 
το συνεταιρισμό ορίζονται από το καταστατικό, το οποίο 
πρέπει να περιέχει υποχρεωτικά διατάξεις που ρυθμί¬ 
ζουν: 

α) Τη συμμετοχή των μελών στις γενικές συνελεύσεις 
του συνεταιρισμού. 

β) Το δικαίωμα του εκλέγειν και εκλέγεσθαι, το οποίο 
αναγνωρίζεται και ισχύει μόνον για φυσικά πρόσωπα. 

γ) Τη συμμετοχή στη διανομή των πλεονασμάτων της 
διαχειριστικής χρήσεως. 

δ) Τη συμμετοχή του μέλους στις δραστηριότητες και 
στις συναλλαγές του συνεταιρισμού. 

2. Το καταστατικό μπορεί να προβλέπει κυρώσεις κατά 
των μελών, για τη μη εκπλήρωση των υποχρεώσεών 
τους προς το συνεταιρισμό. 

3. Η εθελοντική εργασία που παρέχουν τα μέλη του Α¬ 
γροτικού Συνεταιρισμού προς το Συνεταιρισμό τους, α¬ 
νάλογα με τις ανάγκες του, δεν θεωρείται ότι παρέχεται 
στα πλαίσια σχέσης εξαρτημένης εργασίας. Ο Συνεταιρι¬ 
σμός εκδίδει αποδείξεις δαπάνης για την καταβαλλόμε¬ 
νη αμοιβή της προσωπικής εργασίας που παρέχεται από 
τα μέλη του, σύμφωνα με τα οριζόμενα από τις διατάξεις 
του άρθρου 15 του Κώδικα Βιβλίων και Στοιχείων (ΚΒΣ), 
ανεξάρτητα από το ύψος του ποσού που καταβάλλεται 
και εφόσον ο δικαιούχος δεν είναι επιτηδευματίας από 
άλλη αιτία.» 

6. Το άρθρο 8 του ν. 2810/2000 τροποποιείται ως ακο¬ 
λούθως: 

«Αρθρο 8 

Συνεταιριστικό κεφάλαιο - Συνεταιρική μερίδα 

1. Το συνεταιριστικό κεφάλαιο των ΑΣ ανέρχεται κατ' 
ελάχιστο στο ποσό των τριάντα χιλιάδων (30.000) ευρώ. 

2. Η συνεταιρική μερίδα είναι το ελάχιστο χρηματικό 


ποσό συμμετοχής κάθε μέλους στο κεφάλαιο του συνε¬ 
ταιρισμού. Κάθε μέλος συμμετέχει στο συνεταιρισμό με 
μία (1) υποχρεωτική μερίδα και έχει μία ψήφο, το ύψος 
και οι προϋποθέσεις καταβολής της αξίας της ορίζονται 
από το καταστατικό. Η συνεταιρική μερίδα είναι αδιαίρε¬ 
τη και ίση για όλα τα μέλη. 

Το καταστατικό μπορεί να προβλέπει όρους και προϋ¬ 
ποθέσεις για την απόκτηση από κάθε μέλος πρόσθετων 
υποχρεωτικών μερίδων, ανάλογα με το ύψος των συναλ¬ 
λαγών του με το συνεταιρισμό. Στην έννοια της συναλ¬ 
λαγής περιλαμβάνεται το άθροισμα της αξίας των προϊό¬ 
ντων, των εφοδίων και των υπηρεσιών που παρέχονται 
στα μέλη από το συνεταιρισμό, καθώς και των προϊό¬ 
ντων που διαθέτουν σε αυτόν ή μέσω αυτού σε τρίτους. 

Στην περίπτωση αυτήν το καταστατικό ορίζει τις ψή¬ 
φους που αντιστοιχούν στις πρόσθετες μερίδες. Ο συνο¬ 
λικός αριθμός των ψήφων στους ΑΣ δεν μπορεί, σε κα¬ 
μιά περίπτωση, να υπερβεί τις τρεις (3). 

3. Η αύξηση ή η μείωση της αξίας μερίδας γίνεται με α¬ 
πόφαση της γενικής συνέλευσης. 

4. Το καταστατικό μπορεί επίσης να προβλέπει τους ό¬ 
ρους και τις προϋποθέσεις για την απόκτηση προαιρετι¬ 
κών μερίδων από τα μέλη, τους εργαζόμενους στο συνε¬ 
ταιρισμό και τρίτους. Στην περίπτωση αυτήν μπορεί να 
προβλέπει προνόμια υπέρ των προαιρετικών μερίδων. Οι 
προαιρετικές μερίδες δεν παρέχουν δικαίωμα ψήφου. 

5. Το καταστατικό μπορεί να ορίζει ότι οι υποχρεωτι¬ 
κές μερίδες είναι έντοκες. Ο χρόνος και ο τρόπος από¬ 
δοσης των τόκων ορίζεται στο καταστατικό. 

6. Εάν το καταστατικό δεν απαγορεύει τη μεταβίβαση 
της συνεταιρικής μερίδας, αυτή είναι δυνατή μόνο με α¬ 
πόφαση του διοικητικού συμβουλίου του συνεταιρισμού, 
σε πρόσωπο που έχει τις προϋποθέσεις του άρθρου 5 
του νόμου αυτού. 

7. Σε περίπτωση θανάτου μέλους του συνεταιρισμού, ο 
κληρονόμος, ή όταν υπάρχουν περισσότεροι κληρονό¬ 
μοι, αυτός που υποδείχθηκε με έγγραφη συμφωνία τους, 
εφόσον έχει τις προϋποθέσεις του άρθρου 5 του νόμου 
αυτού, υπεισέρχεται σε όλα τα δικαιώματα και τις υπο¬ 
χρεώσεις του μέλους που πέθανε. Αν δεν υποδειχθεί, η 
ονομαστική αξία της μερίδας, όπως τυχόν έχει προσαυ¬ 
ξηθεί ή μειωθεί ανάλογα, όταν υπάρχει ζημία, αποδίδε¬ 
ται στους κληρονόμους στο τέλος της χρήσης.» 

7. Η παρ. 1 του άρθρου 10 του ν. 2810/2000 αντικαθί¬ 
σταται ως εξής: 

«1. Η γενική συνέλευση αποτελεί το ανώτατο όργανο 
του συνεταιρισμού. Στη γενική συνέλευση μετέχουν όλα 
τα μέλη που έχουν εκπληρώσει όλες τις ληξιπρόθεσμες 
οικονομικές τους υποχρεώσεις προς το συνεταιρισμό. 
Σε περιπτώσεις ΑΣ με μεγάλο αριθμό μελών μπορεί με 
το καταστατικό τους να προβλέπεται αντιπροσωπευτική 
γενική συνέλευση, τα μέλη της οποίας εκλέγονται με ά¬ 
μεση ψηφοφορία μεταξύ των μελών του ΑΣ. Στην ψηφο¬ 
φορία για την εκλογή των Αντιπροσώπων στη γενική συ¬ 
νέλευση λαμβάνουν μέρος μόνο τα φυσικά πρόσωπα, τα 
οποία είναι μέλη του ΑΣ. Για την εκλογή ενός Αντιπροσώ¬ 
που στη γενική συνέλευση απαιτούνται τουλάχιστον είκο¬ 
σι εγγεγραμμένα και οικονομικά τακτοποιημένα μέλη. 

Στη γενική συνέλευση κάθε μέλος έχει μία (1) ψήφο. 

Το καταστατικό μπορεί να ορίζει ότι ο συνέταιρος δια¬ 
θέτει περισσότερες από μία (1) ψήφους και μέχρι τρεις 
(3), σύμφωνα με την παράγραφο 1 του άρθρου 8 του νό¬ 
μου αυτού. 

Η γενική συνέλευση αποφασίζει για κάθε θέμα για το 

οποίο δεν προβλέπεται άλλο αρμόδιο όργανο.» 

8. Η παρ. 1 του άρθρου 11 του ν. 2810/2000 αντικαθί¬ 
σταται ως εξής: 

«1. Η γενική συνέλευση συνεδριάζει εγκύρως, εφόσον 
κατά την έναρξη της συνεδρίασης είναι παρόντα μέλη 
του συνεταιρισμού με δικαίωμα ψήφου τα οποία εκπρο¬ 
σωπούν πλέον του μισού (1/2) του όλου αριθμού των ψή¬ 
φων.» 

9. Το άρθρο 14 του ν. 2810/2000, όπως η παράγραφος 
3 του άρθρου αυτού αντικαταστάθηκε με την παρ. 6 του 
άρθρου 18 του ν. 3147/2003 και το άρθρο αυτό συμπλη¬ 
ρώθηκε με την προσθήκη της παρ. 5Α με την παρ. 1 του 
άρθρου 6 του ν. 3399/2005 (Α' 255), αντικαθίσταται ως 
εξής: 

«Αρθρο 14 

Διοικητικό Συμβούλιο 

1. Το Διοικητικό Συμβούλιο (ΔΣ) εκλέγεται με άμεση, 
καθολική και μυστική ψηφοφορία από τα φυσικά πρόσω¬ 
πα που είναι μέλη του ΑΣ. 

Ο αριθμός των μελών του ορίζεται από το καταστατικό 
και είναι πάντοτε περιττός. Τα μέλη δεν μπορεί να είναι 
λιγότερα από πέντε (5). 

Η διάρκεια της θητείας των μελών του ΔΣ ορίζεται 
τέσσερα (4) έτη. Η θητεία όλων των μελών του ΔΣ είναι 
χρονικά ενιαία. Οι σύμβουλοι είναι επανεκλέξιμοι και α¬ 
νακαλούνται ελευθέρως από τη γενική συνέλευση. 

Αν τρεις (3) μήνες πριν από την εκλογή των μελών του 
ΔΣ ο αριθμός των εργαζομένων με συμβάσεις εξαρτημέ¬ 
νης εργασίας αορίστου χρόνου του συνεταιρισμού είναι 
μεγαλύτερος από είκοσι (20), στο ΔΣ μετέχει, ως επιπλέ¬ 
ον μέλος του, εκπρόσωπος του παραπάνω προσωπικού. 
Ο εκπρόσωπος αυτός συμμετέχει με δικαίωμα ψήφου 
μόνο σε θέματα προσωπικού. 

2. Το ΔΣ εκπροσωπεί το συνεταιρισμό δικαστικώς και 
εξωδίκως. Την εκπροσώπησή του αυτή μπορεί να την α¬ 
ναθέτει στον Πρόεδρο ή σε άλλο μέλος του ή στον κατά 
την παράγραφο 10 του άρθρου αυτού Γενικό Διευθυντή. 
Το ΔΣ μπορεί επίσης να αναθέτει την άσκηση αρμοδιοτή¬ 
των του σε μέλος αυτού ή υπάλληλο του συνεταιρισμού. 

3. Το ΔΣ βρίσκεται σε απαρτία όταν τα παρόντα μέλη 
είναι περισσότερα από τα απάντα, σε καμιά όμως περί¬ 
πτωση δεν μπορεί τα παρόντα μέλη να είναι λιγότερα α¬ 
πό τρία. Το ΔΣ αποφασίζει με απόλυτη πλειοψηφία των 
παρόντων μελών. 

4. Το ΔΣ είναι αρμόδιο να αποφασίζει για κάθε θέμα 
που αφορά τη διοίκηση του συνεταιρισμού, τη διαχείριση 
της περιουσίας και των υποθέσεών του και την επιδίωξη 
του σκοπού του. Οι αρμοδιότητες του ΔΣ καθορίζονται 
στο καταστατικό. 

5. Τα μέλη του ΔΣ ευθύνονται κατά τις διατάξεις των 
άρθρων 914 επ. του Αστικού Κώδικα για κάθε ζημία που 
προκάλεσαν με υπαιτιότητά τους στο συνεταιρισμό κατά 
την άσκηση των καθηκόντων τους. Οι αξιώσεις του συνε¬ 
ταιρισμού παραγράφονται μετά από τρία (3) έτη από την 
τέλεση της πράξης, εκτός αν πρόκειται για ζημία από δό¬ 
λο, οπότε παραγράφονται μετά από δέκα (10) έτη. 

6. Οι διατάξεις του ν. 3213/2003 (Α' 309) εφαρμόζο¬ 
νται και για τον Πρόεδρο, τα μέλη του ΔΣ και τον Γενικό 
Διευθυντή της ΠΑΣΕΓΕΣ, καθώς και για τους Προέδρους 
και τους Γενικούς Διευθυντές και, αν δεν υπάρχουν, τους 
Διευθυντές των ΑΣ που έχουν ετήσιο κύκλο εργασιών ά¬ 


νω των δύο εκατομμυρίων ευρώ. 

7. Μέλος του ΔΣ δεν μπορεί να ψηφίζει στις συνεδριά¬ 
σεις του για θέματα που αφορούν στον ίδιο, στη σύζυγο 
ή σε συγγενείς του εξ αίματος ή εξ αγχιστείας μέχρι και 
του δευτέρου βαθμού. 

8. Τα μέλη της διοίκησης των ΑΣ δεν δικαιούνται μισθό 
ή αμοιβή για τις υπηρεσίες που προσφέρουν. Δικαιού¬ 
νται, όμως, έξοδα κίνησης και παράστασης αποκλειστικά 
για τους σκοπούς των ΑΣ. Με απόφαση της γενικής συ¬ 
νέλευσης, ύστερα από εισήγηση του ΔΣ, καθορίζεται το 
ύψος των εξόδων κίνησης και παράστασης. 

9. Αν ο Πρόεδρος ή μέλος του ΔΣ είναι αντίδικοι του 
συνεταιρισμού, το συνεταιρισμό εκπροσωπεί το, ειδικώς 
από αυτό, εξουσιοδοτημένο μέλος του, εκτός αν η γενι¬ 
κή συνέλευση διορίσει ειδικούς εκπροσώπους. 

10. Το καταστατικό μπορεί να προβλέπει τη δυνατότη¬ 
τα ορισμού από το ΔΣ Γενικού Διευθυντή, στον οποίο να 
αναθέτει με σύμβαση τη μερική ή ολική άσκηση των ε¬ 
ξουσιών και αρμοδιοτήτων του ΔΣ, εκτός από εκείνες 
που, κατά το νόμο ή το καταστατικό, απαιτούν συλλογι¬ 
κή ενέργεια, καθώς και τη γενική διεύθυνση και διαχείρι¬ 
ση των υποθέσεων του συνεταιρισμού. Με απόφαση του 
ΔΣ καθορίζονται τα δικαιώματα, οι υποχρεώσεις και οι 
αρμοδιότητες του Γενικού Διευθυντή που επιλέγεται ύ¬ 
στερα από προκήρυξη που δημοσιεύεται σε δύο ημερή¬ 
σιες εφημερίδες, μία της έδρας του ΑΣ και μία πανελλή¬ 
νιας κυκλοφορίας.» 

10. Το άρθρο 15 του ν. 2810/2000, όπως το τρίτο εδά¬ 
φιο της παραγράφου 1 αυτού αντικαταστάθηκε με την 
παρ. 7 του άρθρου 18 του ν. 3147/2003, αντικαθίσταται 
ως εξής: 

«Άρθρο 15 
Αρχαιρεσίες 

1. Οι εκλογές για την ανάδειξη των μελών του ΔΣ και 
των αντιπροσώπων στη γενική συνέλευση και στο συνέ¬ 
δριο της ΠΑΣΕΓΕΣ διενεργούνται από εφορευτική επι¬ 
τροπή. Η διαδικασία εκλογής των αντιπροσώπων και των 
αναπληρωτών τους σε ΑΕΣ, διεπαγγελματικές οργανώ¬ 
σεις, αγροδιατροφικές συμπράξεις των Περιφερειών και 
σε εταιρείες δημοπρατηρίων ή σε νομικά πρόσωπα, στα 
οποία συμμετέχει ο ΑΣ, καθορίζεται από το καταστατικό 
του. Στις εκλογές των ΑΣ για την ανάδειξη των μελών 
του διοικητικού συμβουλίου, των αντιπροσώπων στη γε¬ 
νική συνέλευση και στο συνέδριο της ΠΑΣΕΓΕΣ προε¬ 
δρεύει της εφορευτικής επιτροπής αρμόδιος δικαστικός 
λειτουργός, ο οποίος διορίζεται από τον Πρόεδρο Πρω¬ 
τοδικών της έδρας τους. 

2. Η εκλογή διενεργείται με μυστική ψηφοφορία και με 
ενιαίο ψηφοδέλτιο. Στο ψηφοδέλτιο αναγράφονται με 
αλφαβητική σειρά τα ονοματεπώνυμα των υποψηφίων. 

3. Ο αριθμός των σταυρών προτίμησης δεν μπορεί να 
ορίζεται από το καταστατικό μεγαλύτερος του μισού 
(1/2) του όλου αριθμού των μελών του διοικητικού συμ¬ 
βουλίου. Αν προκύπτει κλάσμα ισχύει ο αμέσως επόμε¬ 
νος ακέραιος αριθμός. Ψηφοδέλτια που περιέχουν αριθ¬ 
μό σταυρών μεγαλύτερο από τον οριζόμενο από το κα¬ 
ταστατικό ή χωρίς σταυρό είναι άκυρα. 

4. Εκλεγέντες θεωρούνται αυτοί που συγκέντρωσαν 
τις περισσότερες ψήφους. Αν υπάρχει ισοψηφία γίνεται 
κλήρωση. Οσοι δεν εκλεγούν θεωρούνται επιλαχόντες 
κατά τη σειρά του αριθμού των ψήφων που έλαβαν. 

5. Οι επιλαχόντες καταλαμβάνουν κενούμενες θέσεις 
τακτικών μελών μέχρι τη λήξη της θητείας τους. 

6. Οι διαδικασίες διεξαγωγής των αρχαιρεσιών, της ε¬ 
κλογής της εφορευτικής επιτροπής και κάθε άλλο συνα¬ 
φές θέμα ορίζονται από το καταστατικό. 

7. Το ΔΣ στην πρώτη, μετά την εκλογή του, συνεδρία¬ 
ση συγκροτείται σε σώμα, σύμφωνα με το καταστατικό. 
Το καταστατικό μπορεί να προβλέπει τη δυνατότητα και 
τις προϋποθέσεις ανακατανομής των αξιωμάτων στο ΔΣ. 
Αν στο καταστατικό δεν υπάρχει σχετική πρόβλεψη, η α¬ 
νακατανομή των αξιωμάτων μπορεί να γίνει εφόσον α- 
ποφασισθεί από τα δύο τρίτα (2/3) του συνόλου των με¬ 
λών του. Οταν προκύπτει κλάσμα ισχύει ο αμέσως επό¬ 
μενος ακέραιος αριθμός. 

8. Αν κενωθεί η θέση μέλους του ΔΣ και δεν υπάρχουν 
επιλαχόντα μέλη, το ΔΣ, με απόφαση των λοιπών μελών 
του, συμπληρώνει την κενή θέση εκλέγοντας σε αυτήν 
μέλος του συνεταιρισμού. Τα ως άνω οριζόμενα μέλη 
διατηρούν την ιδιότητά τους αυτή μέχρι τη σύγκληση 
της πρώτης τακτικής ή έκτακτης γενικής συνέλευσης, η 
οποία επικυρώνει την εκλογή τους ή, σε αντίθετη περί¬ 
πτωση, εκλέγει νέα μέλη. Αν παραιτηθεί η πλειοψηφία 
των μελών του ΔΣ διενεργούνται αρχαιρεσίες. 

9. Δεν μπορεί να εκλεγεί μέλος στα όργανα διοίκησης 
ΑΣ ή της ΠΑΣΕΓΕΣ φυσικό πρόσωπο, το οποίο καταδικά¬ 
σθηκε με τελεσίδικη απόφαση σε οποιαδήποτε ποινή 
για: κλοπή, απάτη, υπεξαίρεση (κοινή ή στην υπηρεσία), 
εκβίαση, πλαστογραφία, ψευδορκία, απιστία, δωροδοκία, 
παράβαση καθήκοντος, υφαρπαγή ψευδούς βεβαίωσης, 
υπεξαγωγή εγγράφου, λαθρεμπορία και εμπορία ναρκω¬ 
τικών. Αν κατά τη διάρκεια της θητείας του οργάνου δια¬ 
πιστωθεί για μέλος του η ύπαρξη οποιουδήποτε από τα 
κωλύματα που προαναφέρθηκαν, το μέλος αυτό εκπίπτει 
αυτοδικαίως από μέλος του οργάνου, οπότε εφαρμόζο¬ 
νται οι διατάξεις των παραγράφων 5 και 8. Η διαπίστωση 
των κωλυμάτων λαμβάνει χώρα με ευθύνη της εφορευτι¬ 
κής επιτροπής της παραγράφου 1 του άρθρου αυτού. 

10. Σύμφωνα με τις διατάξεις για την εκλογή διοικητι¬ 
κού συμβουλίου εκλέγεται και τριμελές εποπτικό συμ¬ 
βούλιο του ΑΣ, το οποίο απαρτίζεται από φυσικά πρόσω¬ 
πα μέλη του ΑΣ που έχουν ισόχρονη θητεία με τα μέλη 
του διοικητικού συμβουλίου. Το εποπτικό συμβούλιο ε¬ 
λέγχει τις πράξεις του διοικητικού συμβουλίου και υπο¬ 
βάλει σχετική ετήσια έκθεση προς τη γενική συνέλευση, 
την οποία κοινοποιεί προς την Εποπτική Αρχή.» 

11. Το άρθρο 17 του ν. 2810/2000 αντικαθίσταται ως ε¬ 
ξής: 

«Άρθρο 17 
Ελεγχος 

1. Ο διαχειριστικός, λογιστικός και οικονομικός έλεγ¬ 
χος των ΑΣ διενεργείται από δύο τουλάχιστον ορκωτούς 
ελεγκτές - λογιστές σύμφωνα με τα άρθρα 36 επ. του 
ν. 2190/1920 (Α' 37), όπως τροποποιήθηκαν και ισχύουν 
με τα άρθρα 45 επ. του ν. 3604/2007 (Α’ 189). 

2. Δεν μπορεί να οριστούν ελεγκτές μέλη και υπάλλη¬ 
λοι της ελεγχόμενης οργάνωσης. 

3. Οι ελεγκτές και ισάριθμοι αναπληρωτές τους ορίζο¬ 
νται από την προηγούμενη τακτική γενική συνέλευση 
των ΑΣ, πλην των ελεγκτών της πρώτης εταιρικής χρή- 
σεως, οι οποίοι ορίζονται από το καταστατικό. Η αμοιβή 
των ελεγκτών ορίζεται με την απόφαση ορισμού τους ή 
από το καταστατικό. Οι ελεγκτές μπορεί να επαναδιορί¬ 


ζονται, όχι όμως για περισσότερες από πέντε (5) συνε¬ 
χείς χρήσεις και υποχρεούνται να υποβάλλουν το πόρι¬ 
σμα του ελέγχου στο ΔΣ της ελεγχόμενης οργάνωσης 
και στην Εποπτική Αρχή, το αργότερο είκοσι (20) ημέρες 
πριν από τη γενική συνέλευση. 

4. Οι ελεγκτές υποβάλλουν το πόρισμα του ελέγχου 
στο διοικητικό συμβούλιο του ΑΣ, το οποίο υποχρεούται 
να το ανακοινώσει στην πρώτη μετά τον έλεγχο γενική 
συνέλευση των μελών τους. Αντίγραφο του πορίσματος 
υποβάλλουν οι ελεγκτές στην Εποπτική Αρχή. 

Το ΔΣ υποχρεούται να καλεί εγγράφως τον ελεγκτή 
πέντε (5) τουλάχιστον ημέρες πριν από τη συνεδρίαση 
της γενικής συνέλευσης, για να παρίσταται σε αυτήν. Ο 
ελεγκτής υποχρεούται να παρίσταται στη γενική συνέ¬ 
λευση και να παρέχει οποιαδήποτε πληροφορία ή διευ¬ 
κρίνιση του ζητηθεί. Αν από το πόρισμα του ελέγχου υ¬ 
πάρχουν ενδείξεις ότι έχουν τελεστεί πράξεις, που τιμω¬ 
ρούνται από τις διατάξεις του Ποινικού Κώδικα ή των άλ¬ 
λων ειδικών ποινικών νόμων, οι ελεγκτές υποχρεούνται 
μέσα σε δέκα (10) ημέρες να υποβάλουν το πόρισμά 
τους ή τη σχετική έκθεσή τους στην αρμόδια Εισαγγελι- 
κή Αρχή και να αναφέρουν στον Υπουργό Αγροτικής Α¬ 
νάπτυξης και Τροφίμων τις παραβάσεις του νόμου ή του 
καταστατικού. Οι ελεγχόμενοι έχουν υποχρέωση να θέ¬ 
τουν στη διάθεση των ελεγκτών κατάλληλο χώρο, όλα 
τα βιβλία και τα στοιχεία και να παρέχουν κάθε πληρο¬ 
φορία που χρειάζεται ο ελεγκτής για την εκτέλεση του 
έργου του. Οι ελεγκτές δικαιούνται κατά την άσκηση 
των καθηκόντων τους να ελέγχουν τα βιβλία, τους λογα¬ 
ριασμούς και κάθε άλλο στοιχείο της συνεταιριστικής 
οργάνωσης, που κρίνεται χρήσιμο για την πλήρη και επι¬ 
τυχή εκτέλεση του έργου τους. 

Οι ελεγκτές ελέγχουν ιδίως: 

α) Τη νομιμότητα των αποφάσεων και των πράξεων 
των θεσμικών οργάνων των ΑΣ. 

β) Τη λογιστική τάξη και ιδίως αν τηρήθηκαν οι αρχές 
και κανόνες της λογιστικής επιστήμης. 

γ) Την οικονομική κατάσταση των ΑΣ, που προκύπτει 
από τον έλεγχο των ετήσιων οικονομικών καταστάσεων, 
τα στοιχεία του ισολογισμού, του λογαριασμού «Αποτε¬ 
λέσματα Χρήσης» και των προσαρτημάτων. Στο πόρισμα 
πρέπει να προσδιορίζεται η πορεία της οικονομικής κα¬ 
τάστασης των ΑΣ στο πλαίσιο των καταστατικών τους 
σκοπών και των ετήσιων προγραμμάτων δράσης τους. 

δ) Τη διαχειριστική τάξη, όσον αφορά στη νομιμότητα 
και στην ουσιαστική σκοπιμότητα των δαπανών και απο¬ 
σκοπεί κυρίως στη διαπίστωση ατασθαλιών, καταχρήσε¬ 
ων ή άλλων παραβάσεων και τον εντοπισμό των υπευθύ¬ 
νων. 

5. Ο Υπουργός Αγροτικής Ανάπτυξης και Τροφίμων 
μπορεί να ζητήσει από τους ελεγκτές έκτακτο έλεγχο 
των ΑΣ. 

6. Οι ελεγκτές, με αίτησή τους προς το ΔΣ, μπορεί να 
ζητήσουν τη σύγκληση έκτακτης γενικής συνέλευσης, α- 
ναφέροντας σε αυτήν τα προς συζήτηση θέματα. Το ΔΣ 
συγκαλεί υποχρεωτικά τη γενική συνέλευση μέσα σε έ¬ 
να (1) μήνα, από την υποβολή της αίτησης, με θέματα τα 
αναφερόμενα στην αίτηση. 

7. Με αποφάσεις του Υπουργού Αγροτικής Ανάπτυξης 
και Τροφίμων ρυθμίζεται κάθε θέμα σχετικό με την άσκη¬ 
ση του ελέγχου.» 

12. Το άρθρο 23 του ν. 2810/2000 αντικαθίσταται ως ε¬ 
ξής: 

«Άρθρο 23 
Λύση 

Οι Α.Σ. λύονται: 

α) Αν έληξε ο χρόνος διάρκειας τους, που ορίζεται στο 
καταστατικό και δεν αποφασίστηκε η παράτασή του από 
τη γενική συνέλευση. 

β) Με απόφαση της γενικής συνέλευσης, που λαμβά- 
νεται με την απαρτία και την πλειοψηφία των παραγρά¬ 
φων 3 και 2 των άρθρων 11 και 12 αντίστοιχα. 

γ) Αν κηρυχθούν σε κατάσταση πτωχεύσεως.» 

13. Η παράγραφος 6 του άρθρου 26 του ν. 2810/2000 
αντικαθίσταται ως εξής: 

«6. Οι ΣΑΟ μπορούν να πρακτορεύουν στην περιφέ- 
ρειά τους ασφαλιστικές εταιρείες. Για την εγγραφή ΣΑΟ 
ως συνδεδεμένου ασφαλιστικού διαμεσολαβητή απαιτεί¬ 
ται η ύπαρξη ειδικά για το σκοπό αυτόν εξουσιοδοτημέ¬ 
νου από την εκάστοτε ΣΑΟ προσώπου, ανεξάρτητα από 
τη συμβατική σχέση που υφίσταται μεταξύ του προσώ¬ 
που αυτού και της αντίστοιχης ΣΑΟ.» 

14. Το άρθρο 34 του ν. 2810/2000 αντικαθίσταται ως ε¬ 
ξής: 

«Άρθρο 34 
Ποινικές Διατάξεις 

1. Τιμωρείται με φυλάκιση από τρεις (3) μήνες έως ένα 
(1) έτος, εφόσον από άλλες διατάξεις δεν προβλέπεται 
βαρύτερη ποινή, μέλος του διοικητικού συμβουλίου ή υ¬ 
πάλληλος ΣΑΟ, αν: 

α) Εν γνώσει του παρέχει στη γενική συνέλευση ή σε 
εκείνον που ασκεί την εποπτεία ή τον έλεγχο ψευδή 
στοιχεία ή αρνείται ή αποκρύπτει αληθή στοιχεία, γεγο¬ 
νότα ή περιστατικά, που αφορούν στην οικονομική κατά¬ 
στασή τους. 

β) Εν γνώσει του προβαίνει σε ψευδείς ή εικονικές εγ¬ 
γραφές στα βιβλία τους ή συντάσσει ψευδείς ή εικονι¬ 
κούς ισολογισμούς. 

γ) Αρνείται να παραδώσει ή αποκρύπτει από εκείνον 
που ασκεί έλεγχο ή εποπτεία, τα τηρούμενα στοιχεία ή 
βιβλία ή παρεμποδίζει με οποιονδήποτε τρόπο την άσκη¬ 
ση ελέγχου ή εποπτείας. 

2. Με φυλάκιση από ένα (1) μήνα έως ένα (1) έτος, ε¬ 
φόσον από άλλες διατάξεις δεν προβλέπεται βαρύτερη 
ποινή, τιμωρείται όποιος διενεργεί έλεγχο ή εποπτεία 
στις αναφερόμενες στην παράγραφο 1 οργανώσεις, αν 
κατά την άσκηση των καθηκόντων του παρέχει εν γνώ- 
σει του ψευδή στοιχεία ή αποκρύπτει ή αρνείται αληθή 
γεγονότα ή περιστατικά, που αφορούν στη διαχείριση ή 
στην οικονομική κατάσταση των αναφερόμενων στην 
παράγραφο 1 οργανώσεων και περιήλθαν σε γνώση του 
από τον έλεγχο ή την εποπτεία, που διενήργησε σε αυ¬ 
τές. 

3. Τιμωρείται με φυλάκιση από ένα (1) μήνα έως ένα 
(1) έτος ή με χρηματική ποινή ή και με τις δύο ποινές, ε¬ 
φόσον από άλλες διατάξεις δεν προβλέπεται βαρύτερη 
ποινή, όποιος παρεμποδίζει τις συνεδριάσεις του διοικη¬ 
τικού συμβουλίου ή της γενικής συνέλευσης των μελών 
των αναφερόμενων στην παράγραφο 1 οργανώσεων, με 
χρήση σωματικής βίας ή απειλής σωματικής βίας ή άλλης 
παράνομης πράξης ή παράλειψης. 

4. Τιμωρείται με φυλάκιση από ένα (1) μήνα έως ένα 
(1) έτος, εφόσον από άλλες διατάξεις δεν προβλέπεται 


βαρύτερη ποινή, όποιος: 

α) Ενεργεί πράξεις διοίκησης ή διαχείρισης ή ελέγχου 
μετά τη λήξη της θητείας του. 

β) Ψηφίζει χωρίς δικαίωμα ή ψηφίζει πολλές φορές ή 
με οποιονδήποτε άλλο τρόπο μπορεί να προκαλέσει την 
παραγωγή μη γνήσιου αποτελέσματος εκλογής για την 
ανάδειξη διοικητικών συμβουλίων, οργάνων και αντιπρο¬ 
σώπων των ΣΑΟ και της ΠΑΣΕΓΕΣ. 

5. Με τις ποινές της προηγούμενης παραγράφου τιμω¬ 
ρούνται τα μέλη του, οι εκκαθαριστές και οι υπάλληλοι 
των συνεταιριστικών οργανώσεων της παραγράφου 1, 
στους οποίους μεταβίβασε το ΔΣ την άσκηση ορισμένων 
αρμοδιοτήτων του, για παράβαση των διατάξεων του νό¬ 
μου ή του καταστατικού ή για ενέργειες που αντίκεινται 
στις αποφάσεις της γενικής συνέλευσης ή για μη εκτέ¬ 
λεση σύμφωνα με το νόμο και το καταστατικό των καθη¬ 
κόντων τους, καθώς και για την παράλειψη σύνταξης του 
ισολογισμού.» 

15. Με προεδρικό διάταγμα, που εκδίδεται με πρόταση 
του Υπουργού Ανάπτυξης και Τροφίμων μπορεί να κωδι- 
κοποιούνται και να αναριθμούνται οι διατάξεις του 
ν. 2810/2000. 

Άρθρο 17 

Τροποποιούμενες διατάξεις του ν. 1361/1983 

«Αγροτικές Συνδικαλιστικές Οργανώσεις» (Α' 66) 

1. Η παράγραφος 1 του άρθρου 2 του ν. 1361/1983, α¬ 
ντικαθίσταται ως εξής: 

«1. Σκοπός των Α.Σ.Ο. είναι η διεκδίκηση προαγωγή 
και διασφάλιση των οικονομικών, κοινωνικών και επαγ¬ 
γελματικών συμφερόντων των μελών τους και των α¬ 
γροτών γενικότερα. Οι οργανώσεις, που λειτουργούν 
σύμφωνα με το νόμο αυτό, εκπροσωπούν επαγγελματι¬ 
κά τους αγρότες της χωρικής τους επικράτειας.» 

2. Η παράγραφος 4 του άρθρου 2 του ν. 1361/1983, α¬ 
ντικαθίσταται ως εξής: 

«4. Οι Α.Σ.Ο. δεν μπορεί να ασκούν παραγωγικές ή ε¬ 
μπορικές δραστηριότητες είτε άμεσα είτε έμμεσα με τη 
συμμετοχή τους σε άλλα νομικά πρόσωπα. Οι ΣΑΟ για 
την προαγωγή των επαγγελματικών συμφερόντων των 
μελών τους μπορεί να συμμετέχουν σε αστικές μη κερ¬ 
δοσκοπικές εταιρείες.» 

3. Το άρθρο 5 του ν. 1361/1983, αντικαθίσταται ως ε¬ 
ξής: 

«Αρθρο 5 

Ίδρυση Αγροτικών Συλλόγων 

Γ ια την ίδρυση Αγροτικού Συλλόγου απαιτείται η σύ¬ 
μπραξη είκοσι (20) τουλάχιστον αγροτών και η τήρηση 
των διατυπώσεων των άρθρων 78 επόμενα του Αστικού 
Κώδικα. Οι Αγροτικοί Σύλλογοι έχουν κλαδικό αντικείμε¬ 
νο και διακρίνονται σε φυτικής, ζωικής και αλιευτικής πα¬ 
ραγωγής.» 

4. Η παράγραφος 3 του άρθρου 6 του ν. 1361/1983, ό¬ 
πως συμπληρώθηκε με την προσθήκη του τελευταίου ε¬ 
δαφίου με την παρ. 2 του άρθρου 51 του ν. 2538/1997, α¬ 
ντικαθίσταται ως εξής: 

«3.Οι Αγροτικοί Σύλλογοι ιδρύονται και λειτουργούν έ¬ 
νας κατά κλαδικό αντικείμενο σε κάθε Οργανισμό Τοπι¬ 
κής Αυτοδιοίκησης πρώτου βαθμού.» 

5. Το άρθρο 9 του ν. 1361/1983, όπως αντικαταστάθη- 

κε με την παρ. 3 του άρθρου 51 του ν. 2538/1997, αντικα¬ 
θίσταται ως εξής: 

«Αρθρο 9 

Ομοσπονδίες Αγροτικών Συλλόγων 

1. Οι Αγροτικοί Σύλλογοι όλων των κλαδικών αντικει¬ 
μένων της ίδιας Περιφερειακής Αυτοδιοίκησης μπορεί 
να συστήσουν Ομοσπονδία Αγροτικών Συλλόγων. 

Για τη σύσταση Ομοσπονδίας Αγροτικών Συλλόγων α¬ 
παιτείται: 

α) Η σύμπραξη Αγροτικών Συλλόγων, ο αριθμός των 
οποίων ισούται τουλάχιστον με το ήμισυ του αριθμού 
(50%) των πρωτοβάθμιων Οργανισμών Τοπικής Αυτοδι¬ 
οίκησης της ίδιας Περιφερειακής Αυτοδιοίκησης. Από 
τους πιο πάνω Αγροτικούς Συλλόγους ένας τουλάχιστον 
δραστηριοποιείται στη φυτική και ένας στη ζωική παρα¬ 
γωγή. Στις Περιφερειακές Αυτοδιοικήσεις Βορείου Αι¬ 
γαίου, Νοτίου Αιγαίου και Ιονίων Νήσων ο αριθμός του 
προηγούμενου εδαφίου μειώνεται σε τρεις (3) Αγροτι¬ 
κούς Συλλόγους. 

β) Η τήρηση των διατυπώσεων των άρθρων 78 επόμε¬ 
να του Αστικού Κώδικα. 

2. Κάθε Αγροτικός Σύλλογος έχει δικαίωμα να γίνει μέ¬ 
λος μιας (1) μόνο Ομοσπονδίας Αγροτικών Συλλόγων 
της οικείας Περιφερειακής Αυτοδιοίκησης, στην οποία έ¬ 
χει την έδρα του.» 

6. Το άρθρο 10 του ν. 1361/1983, όπως αντικαταστάθη- 
κε με την παρ. 3 του άρθρου 51 του ν. 2538/1997, αντικα¬ 
θίσταται ως εξής: 

«Άρθρο 10 

Συνομοσπονδίες Αγροτικών Συλλόγων 

1. Οι Ομοσπονδίες Αγροτικών Συλλόγων μπορεί να συ¬ 
στήσουν σε πανελλήνιο επίπεδο Συνομοσπονδίες Αγρο¬ 
τικών Συλλόγων. 

Για τη σύσταση Συνομοσπονδίας Αγροτικών Συλλόγων 
απαιτείται η σύμπραξη επτά (7) τουλάχιστον Ομοσπον¬ 
διών και η τήρηση των διατυπώσεων των άρθρων 78 ε¬ 
πόμενα του Αστικού Κώδικα. 

2. Κάθε Ομοσπονδία έχει δικαίωμα να γίνει μέλος μιας 
(1) μόνο Συνομοσπονδίας.» 

7. Στην παρ. 2 του άρθρου 12 του ν. 1361/1983 προστί¬ 
θεται το εδάφιο Γ, το οποίο έχει ως εξής: 

«ι) Η θέσπιση θεσμών εκπροσώπησης των νέων αγρο¬ 
τών και των γυναικών αγροτών, καθώς επίσης και των ε¬ 
πί μέρους κλάδων, φυτικής, ζωικής και αλιευτικής παρα¬ 
γωγής.» 

8. Το άρθρο 17 του ν. 1361/1983 αντικαθίσταται ως ε¬ 
ξής: 

«Άρθρο 17 

Συμμετοχή σε εκλογές - Διεξαγωγή εκλογών 

1. Τα μέλη του Αγροτικού Συλλόγου, εκλέγουν τα όρ¬ 
γανα διοίκησής τους και εκλέγονται γι' αυτά εφόσον έ¬ 
χουν εκπληρώσει τις οικονομικές τους υποχρεώσεις, 
που προβλέπονται από το καταστατικό ή έχουν καθορι¬ 
στεί με απόφαση της γενικής συνέλευσης. Η εκλογή των 
οργάνων διοίκησης διενεργείται με το σύστημα της α¬ 
πλής αναλογικής. 

2. Κάθε Αγροτικός Σύλλογος και κάθε Ομοσπονδία 
συμμετέχει αντίστοιχα στην εκλογή των οργάνων της δι¬ 
οίκησης της Ομοσπονδίας ή της Συνομοσπονδίας που α¬ 


νήκει, εφόσον έχει εκπληρώσει τις οικονομικές του υπο¬ 
χρεώσεις. Οι αρχαιρεσίες για την εκλογή διοίκησης των 
Αγροτικών Συλλόγων, των αντιπροσώπων για την αντί¬ 
στοιχη Ομοσπονδία και Συνομοσπονδία, διενεργούνται 
ταυτόχρονα και με την καθολική και αυτοπρόσωπη συμ¬ 
μετοχή των φυσικών προσώπων, τα οποία είναι μέλη των 
Αγροτικών Συλλόγων. 

3. Οι εκλογές για τα όργανα διοίκησης των Α.Σ.Ο. γί¬ 
νονται από εφορευτική επιτροπή, τα μέλη της οποίας ε¬ 
κλέγονται σύμφωνα με τις διατάξεις του καταστατικού. 

4. Στις αρχαιρεσίες μέχρι και την ανακήρυξη των επι- 
τυχόντων παρευρίσκεται ένας αντιπρόσωπος κάθε συν¬ 
δυασμού ή χωριστού υποψηφίου, καθώς και ο κατά τό¬ 
πον αρμόδιος δικαστικός λειτουργός, ο οποίος παρίστα- 
ται ατελώς. 

5. Οι υφιστάμενες συνδικαλιστικές οργανώσεις υπο- 
χρεούνται να προβούν στις αναγκαίες καταστατικές αλ¬ 
λαγές το αργότερο μέσα σε ένα έτος από την ισχύ του 
παρόντος νόμου. Για το σκοπό αυτόν παρατείνεται για 
το ίδιο χρονικό διάστημα η θητεία των διοικήσεων των υ¬ 
φιστάμενων κατά τη δημοσίευση του παρόντος Αγροτι¬ 
κών Συνδικαλιστικών Οργανώσεων όλων των βαθμιδών 
(Αγροτικών Συλλόγων, Ομοσπονδιών, Συνομοσπον¬ 
διών).» 

ΚΕΦΑΛΑΙΟ Ε 

ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 18 

1. Κατά την πρώτη εγγραφή στο μητρώο των ΑΣ που ή¬ 
δη λειτουργούν σύμφωνα με το ν. 2810/2000 δεν απαι¬ 
τείται η κάλυψη του ορίου των τριάντα χιλιάδων (30.000) 
ευρώ του συνεταιριστικού κεφαλαίου. Η κάλυψη αυτή θα 
πρέπει να ολοκληρωθεί μέχρι την 31η Μαρτίου 2012. Οι 
ΑΣ που δεν θα υποβάλλουν αίτηση πρώτης εγγραφής τί¬ 
θενται σε καθεστώς εκκαθάρισης, εκτός εάν το αργότε¬ 
ρο έως την 31η Μαρτίου 2012 αποφασίσουν τη συγχώ¬ 
νευσή τους με άλλο ενεργό ΑΣ ή τη συγχώνευσή τους 
σε ΑΣ που θα προκύψει κατά το άρθρο 19 του παρόντος 
νόμου. 

2. Οι ΑΣ, οι οποίοι λειτουργούν κατά το ν. 2810/2000 
και κατά την πρώτη εγγραφή τους αξιολογούνται ως α¬ 
νενεργοί, οφείλουν κατά τη δεύτερη κατά σειρά αξιολό¬ 
γησή τους είτε να έχουν καταστεί ενεργοί ΑΣ είτε να έ¬ 
χουν συγχωνευθεί με άλλο ενεργό ΑΣ, σύμφωνα με τα 
οριζόμενα στο άρθρο 19 του παρόντος νόμου, διαφορε¬ 
τικά τίθενται σε καθεστώς εκκαθάρισης σύμφωνα με τη 
διάταξη του άρθρου 4 παράγραφος 5 του παρόντος νό¬ 
μου. 

3. Οι γυναικείοι συνεταιρισμοί (αγροτουριστικοί, αγρο- 
βιοτεχνικοί, οικοτεχνικοί), αν δεν συγχωνευθούν ή δεν 
συστήσουν ΑΕΣ, συνεχίζουν να λειτουργούν σύμφωνα 
με τις διατάξεις του ν. 2810/2000. Στους συνεταιρισμούς 
αυτούς δεν εφαρμόζονται η παράγραφος 1 του άρθρου 8 
του ν. 2810/2000, όπως τροποποιήθηκε με το άρθρο 16 
παρ. 6 του νόμου αυτού. 

4. Η πρώτη εγγραφή των ΟΠ στο μητρώο διενεργείται 
μέσα σε προθεσμία τριών (3) μηνών από τη δημοσίευση 
σχετικής δημόσιας πρόσκλησης του Υπουργού Αγροτι¬ 
κής Ανάπτυξης και Τροφίμων, στην οποία επισυνάπτεται 
ως Παράρτημα και σχέδιο δήλωσης της παραγράφου 6 
του άρθρου 5 του παρόντος νόμου. 

5. Οι ΟΠ, οι οποίες έχουν αναγνωριστεί και λειτουρ¬ 
γούν ήδη κατά την δημοσίευση του νόμου αυτού και έ- 

χουν αναλάβει την υλοποίηση επιχειρησιακών προγραμ¬ 
μάτων που χρηματοδοτούνται από εθνικούς ή/και κοινο¬ 
τικούς πόρους εξακολουθούν να υφίστανται μέχρι την ο¬ 
λοκλήρωση των ανωτέρω προγραμμάτων. 

6. Η πρώτη εγγραφή των ΑΕΣ στο μητρώο διενεργεί- 
ται μέσα σε προθεσμία τριών (3) μηνών από τη δημοσί¬ 
ευση σχετικής δημόσιας πρόσκλησης του Υπουργού Α¬ 
γροτικής Ανάπτυξης και Τροφίμων, στην οποία επισυνά¬ 
πτεται ως Παράρτημα και σχέδιο δήλωσης της παραγρά¬ 
φου 3 του άρθρου 6 του παρόντος νόμου. 

7. Οι διατάξεις του ν. 2810/2000 εξακολουθούν να ι¬ 
σχύουν ως έχουν πριν από τη δημοσίευση του παρόντος 
νόμου για τους δασικούς συνεταιρισμούς, καθώς και για 
τις ήδη υφιστάμενες ενώσεις δασικών συνεταιρισμών 
και μέχρι την αντικατάστασή τους με ειδικό νόμο. 

8. Οι υφιστάμενες κατά την έναρξη ισχύος του παρό¬ 
ντος νόμου συνδικαλιστικές οργανώσεις υποχρεούνται 
να προβούν στις αναγκαίες καταστατικές αλλαγές, σύμ¬ 
φωνα με τα οριζόμενα στο άρθρο 17 του νόμου αυτού, 
το αργότερο μέσα σε ένα έτος από την ισχύ του νόμου 
αυτού. Για το σκοπό αυτόν παρατείνεται για το ίδιο χρο¬ 
νικό διάστημα η θητεία των διοικήσεων των υφιστάμε¬ 
νων κατά τη δημοσίευση του παρόντος Αγροτικών Συνδι¬ 
καλιστικών Οργανώσεων όλων των βαθμιδών (Αγροτι¬ 
κών Συλλόγων, Ομοσπονδιών, Συνομοσπονδιών). 

9. Μέχρι την 30ή Ιουνίου 2012 οι ΑΣ και η ΠΑΣΕΓΕΣ θα 
πρέπει να έχουν ολοκληρώσει την διαδικασία εκλογής 
των οργάνων τους, σύμφωνα με τις διατάξεις του παρό¬ 
ντος νόμου. Για το σκοπό αυτόν παρατείνεται η θητεία 
των διοικήσεων και όλων των οργάνων τους μέχρι την 
30ή Ιουνίου 2012. Αναλόγως και για την εφαρμογή των 
διατάξεων του άρθρου 19 παρατείνεται η θητεία όλων 
των οργάνων των ΕΑΣ, ΚΕ.Σ.Ε., Κ.Α.Σ.Ο. και Συνεταιρι¬ 
στικών Εταιρειών μέχρι την 30ή Ιουνίου 2012. 

10. Οι προθεσμίες που προβλέπονται στις διατάξεις 
του άρθρου 19 του νόμου αυτού, δύνανται μετά από 
πρόταση της Εποπτικής Αρχής και απόφαση του Υπουρ¬ 
γού Αγροτικής Ανάπτυξης και Τροφίμων να παρατείνο- 
νται άπαξ και για χρονικό διάστημα έως έξι (6) μηνών. 

Άρθρο 19 

Μετατροπή Ενώσεων Αγροτικών Συνεταιρισμών 
σε Αγροτικούς Συνεταιρισμούς και ΑΕΣ 
- Μετατροπές Κοινοπραξιών Αγροτικών 
Συνεταιριστικών Οργανώσεων και 
Κεντρικών Συνεταιριστικών Ενώσεων 

1. Οι Ενώσεις Αγροτικών Συνεταιρισμών (ΕΑΣ), οι ο¬ 
ποίες έχουν ιδρυθεί και λειτουργούν σύμφωνα με όσα ο¬ 
ρίζονται στα άρθρα 26, 27 και 28 του ν. 2810/2000, όπως 
το τελευταίο εδάφιο της παρ. 2 του άρθρου 27 προστέ¬ 
θηκε με την παρ. 11 του άρθρου 18 του ν. 3147/2003, α¬ 
ξιολογούνται και εγγράφονται στο μητρώο, σύμφωνα με 
τις διατάξεις του άρθρου 4 του παρόντος νόμου. 

2. Οι ήδη υφιστάμενες ΕΑΣ μετατρέπονται σε ΑΣ με α¬ 
πόφαση των γενικών συνελεύσεών τους, σύμφωνα με 
τις διατάξεις του νόμου αυτού, του άρθρου 21 του 
ν. 2810/2000, καθώς και του κ.ν. 2190/1920 αναλογικώς 
εφαρμοζομένων. 

3. Για την εφαρμογή των διατάξεων του άρθρου αυ¬ 
τού: 

α) Οι αποφάσεις των Γενικών Συνελεύσεων των υφι¬ 
στάμενων ΕΑΣ περί της μετατροπής τους σε ΑΣ ή ΑΕΣ 
λαμβάνονται με απλή πλειοψηφία των παρόντων. Η από¬ 


φαση γνωστοποιείται στην Εποπτική Αρχή αμέσως μετά 
τη λήψη της και το πολύ μέσα σε ένα εξάμηνο από την έ¬ 
ναρξη ισχύος του νόμου. Οι ΕΑΣ, οι οποίες δεν έλαβαν 
απόφαση για τη μετατροπή διαγράφονται από το μητρώο 
και ακολουθείται η διαδικασία της αναγκαστικής εκκαθά¬ 
ρισης, η οποία ορίζεται στην παράγραφο 5 του άρθρου 4 
του παρόντος νόμου. 

β) Η μετατροπή και οι αντίστοιχες καταστατικές αλλα¬ 
γές που συνεπιφέρει ολοκληρώνονται το αργότερο έως 
την 30.6.2012, οπότε οι ΑΣ και ΑΕΣ που θα προκόψουν 
από τις μετατροπές αξιολογούνται κατά τις διατάξεις 
του παρόντος νόμου. 

γ) Η μετατροπή της ΕΑΣ σε ΑΣ συντελείται με τη συγ¬ 
χώνευση των συνεταιρισμών - μελών της ως εξής: 

αα) Η γενική συνέλευση της ΕΑΣ που αποφασίζει τη 
μετατροπή προσδιορίζει και τους όρους της, καθώς και 
τις μερίδες του νέου ΑΣ. Με την ίδια απόφαση μπορεί να 
ορίζεται ότι στην περίπτωση που ο αριθμός των νέων με¬ 
λών φυσικών προσώπων υπερβαίνει τους τετρακόσιους 
(400), η γενική συνέλευση του νέου ΑΣ μπορεί να είναι 
αντιπροσωπευτική γενική συνέλευση, τα μέλη της οποί¬ 
ας θα εκλέγονται με άμεση και καθολική ψηφοφορία από 
το σύνολο των μελών φυσικών προσώπων, σύμφωνα με 
τη διάταξη του άρθρου 10 παράγραφος 1 του ν. 2810/ 
2000, όπως τροποποιείται με τη διάταξη του άρθρου 16 
παράγραφος 7 του παρόντος νόμου. Με την ίδια απόφα¬ 
ση ορίζεται και ο αριθμός των μελών της αντιπροσωπευ¬ 
τικής γενικής συνέλευσης, καθώς και η αναλογική εκ¬ 
προσώπηση των παραγωγικών τομέων του νέου ΑΣ. Επί¬ 
σης με την απόφαση της γενικής συνέλευσης της ΕΑΣ 
που μετατρέπεται σε ΑΣ καθορίζεται το ύψος του συνε¬ 
ταιριστικού κεφαλαίου, η πιθανή αύξησή του, καθώς και το 
ύψος των νέων συνεταιρικών μερίδων, στις οποίες μπορεί 
να συμψηφίζεται η αξία των αρχικών συνεταιρικών μερί¬ 
δων των μελών της υπό μετατροπής ΕΑΣ. 

ββ) Οι διοικήσεις των συνεταιρισμών - μελών που δεν 
επιθυμούν τη συμμετοχή τους στη συγχώνευση, συγκα- 
λούν γενική συνέλευση η οποία αποφασίζει με απλή 
πλειοψηφία των παρόντων, για την πορεία του συνεται¬ 
ρισμού και ακολουθούνται οι διατάξεις του άρθρου 4 του 
παρόντος νόμου περί καταχώρισης στο μητρώο. 

Φυσικά μέλη που δεν επιθυμούν τη συγχώνευση μπο¬ 
ρεί να λάβουν την αξία της συνεταιρικής μερίδας τους, 
όπως προβλέπεται στην επόμενη παράγραφο. 

γγ) Οι ΕΑΣ που έχουν αρνητική οικονομική θέση και α¬ 
δυνατούν με την αύξηση του συνεταιριστικού κεφαλαίου 
να αποκτήσουν θετική οικονομική θέση ή να καταστούν 
οικονομικά βιώσιμες, μπορούν να αποφασίσουν αντί για 
τη μετατροπή τους σε ΑΣ, την υπαγωγή τους στην εκκα¬ 
θάριση του άρθρου 4 παράγραφος 5 του νόμου αυτού. 
Στην περίπτωση αυτή ισχύει αναλόγως η διάταξη της πα¬ 
ραγράφου 10 του άρθρου αυτού. Επίσης, για τις ΕΑΣ που 
θα τεθούν υπό εκκαθάριση δεν ισχύει η διάταξη του τε¬ 
λευταίου εδαφίου της παραγράφου 4 του άρθρου αυτού. 
Οι χρησιμοποιούμενες αποκλειστικά για ανάγκες της α¬ 
γροτικής παραγωγής εγκαταστάσεις της ΕΑΣ που ζητά 
την υπαγωγή της σε καθεστώς εκκαθάρισης μισθώνονται 
κατά προτεραιότητα και για χρονικό διάστημά έως και 
δέκα (10) έτη από ΣΑΟ του νόμου αυτού, οι οποίες ανα¬ 
πτύσσουν όμοια ή ανάλογη παραγωγική δραστηριότητα 
στην εδαφική επικράτεια της ΕΑΣ. 

δδ) Επίσης, οι ΕΑΣ με απόφαση των γενικών συνελεύ¬ 
σεων δύνανται αντί για ΑΣ να μετατραπούν και σε ΑΕΣ 
του παρόντος νόμου. Στην περίπτωση αυτή ισχύει ανα- 

λόγως η διάταξη της παραγράφου 10 του άρθρου αυτού. 

εε) Η μετατροπή των ΕΑΣ, στο πλαίσιο της υποπερί¬ 
πτωσης γγ' της παραγράφου αυτής, σε ΑΣ ή ΑΕΣ συνο¬ 
δεύεται υποχρεωτικά από σχέδιο εξυγίανσης και ανα¬ 
διάρθρωσης, ώστε να εξασφαλίζεται η εξυγίανση και η 
βιωσιμότητα του νέου ΑΣ ή της νέας ΑΕΣ που θα προκύ- 
ψουν. Τα σχέδια αυτά συντάσσονται από εγνωσμένου 
κύρους ελεγκτικές εταιρείες και εγκρίνονται από την ε¬ 
νυπόθηκη Τράπεζα με το μεγαλύτερο ύψος απαιτήσεων 
κατά της ΕΑΣ. Το σχέδιο αναδιάρθρωσης που εκπονείται 
κατά τα παραπάνω εφόσον το αποδεχθούν εγγράφως πι¬ 
στωτές των ΕΑΣ που εκπροσωπούν τουλάχιστον το 51% 
των συνολικών οφειλών, συμπεριλαμβανομένων των ε¬ 
νυπόθηκων δανειστών, δεσμεύει απολύτως και το Δημό¬ 
σιο, τους ασφαλιστικούς οργανισμούς, κύριας και επι¬ 
κουρικής ασφάλισης, τους ΟΤΑ και τα λοιπά φυσικά και 
νομικά πρόσωπα. 

4. Για την εφαρμογή των διατάξεων του παρόντος άρ¬ 
θρου η ακίνητη και κινητή περιουσία των ΕΑΣ, οι οποίες 
μετατρέπονται σε ΑΣ ή ΑΕΣ συνιστά οικονομικό σύνολο, 
σύμφωνα με το άρθρο 483 του Κώδικα Πολιτικής Δικονο¬ 
μίας (Κ.Πολ.Δ.) και αποκλείεται κάθε αυτούσια διανομή. 
Οι ΑΣ, οι οποίοι επιλέγουν να μην συμμετέχουν στη με¬ 
τατροπή δικαιούνται να λάβουν την αξία της μερίδας 
τους, η οποία αποτιμάται κατά τη διαδικασία των άρθρων 
473 και επόμενα του ίδιου Κώδικα. Οι σχετικές με τη με¬ 
ρίδα τους αξιώσεις των ΑΣ δεν ικανοποιούνται πριν από 
την παρέλευση τριετίας από την ολοκλήρωση της διαδι¬ 
κασίας μετατροπής. Απαγορεύεται η εκποίηση κάθε ακι¬ 
νήτου των ΕΑΣ που μετατρέπονται έως και την ολοκλή¬ 
ρωση της διαδικασίας μετατροπής. 

5. Τα νομικά πρόσωπα των ΑΣ ή ΑΕΣ που θα προκό¬ 
ψουν από την εφαρμογή των διατάξεων του άρθρου αυ¬ 
τού είναι καθολικοί διάδοχοι των ΕΑΣ που θα μετατρα¬ 
πούν και τις υποκαθιστούν πλήρως σε κάθε περιουσιακό 
δικαίωμά τους, καθώς και στις εκκρεμούσες υποχρεώ¬ 
σεις και οφειλές τους έναντι παντός τρίτου. 

6. Για τις ΕΑΣ που μετατρέπονται κατά τις διατάξεις 
του άρθρου αυτού, ο ισολογισμός του 2011 είναι ισολο¬ 
γισμός μετασχηματισμού. Για τις ΕΑΣ που αξιολογού¬ 
νται κατά τη πρώτη εγγραφή στο μητρώο ως ανενεργός, 
ο ισολογισμός μετασχηματισμού συνοδεύεται και από 
«σχέδιο εξυγίανσης και ανάπτυξης» του νέου ΑΣ ή της 
νέας ΑΕΣ. Για τους σκοπούς της μετατροπής παρατείνε- 
ται αναλόγως η θητεία των υφιστάμενων διοικήσεων 
των ΕΑΣ έως την εκλογή των νέων οργάνων του προκύ- 
πτοντος ΑΣ ή ΑΕΣ. 

7. Οι Συνεταιριστικές Εταιρείες, οι οποίες έχουν ιδρυ¬ 
θεί και λειτουργούν ως ανώνυμες εταιρείες ή εταιρείες 
περιορισμένης ευθύνης, κατά τα οριζόμενα στο άρθρο 
32 του ν. 2810/2000 πρέπει μέχρι την 30ή Ιουνίου 2012 
να μετατραπούν σε ΑΕΣ του παρόντος νόμου και κατα¬ 
χωρίζονται στο μητρώο, εφόσον στην μετοχική τους 
σύνθεση μετέχουν κατά πλειοψηφία ΑΣ του παρόντος 
νόμου. 

8. Οι Κοινοπραξίες Αγροτικών Συνεταιριστικών Οργα¬ 
νώσεων (Κ.Α.Σ.Ο) και οι Κεντρικές Συνεταιριστικές Ενώ¬ 
σεις (ΚΕ.Σ.Ε.) οι οποίες έχουν ιδρυθεί και λειτουργούν 
κατά τα οριζόμενα στα άρθρα 30 και 29 αντιστοίχως του 
ν. 2810/2000 μετατρέπονται σε κλαδικούς ΑΣ του παρό¬ 
ντος νόμου. Αλλιώς δεν αναγνωρίζονται και δεν κατα¬ 


χωρίζονται στο μητρώο. Οι κλαδικοί ΑΣ που θα προκύ- 
ψουν από Κ.Α.Σ.Ο. και ΚΕ.Σ.Ε. μπορούν να λειτουργούν 
σε εθνικό επίπεδο και μόνον ένας κλαδικός ΑΣ για τους 
παραγωγούς του αντίστοιχου ομοειδούς προϊόντος. Επί¬ 
σης, Κ.Α.Σ.Ο. και ΚΕ.Σ.Ε. μπορούν με αποφάσεις των γε¬ 
νικών συνελεύσεών τους να μετατραπούν σε ΑΕΣ του 
νόμου αυτού. 

9. Οι εργαζόμενοι με συμβάσεις εξαρτημένης εργα¬ 
σίας στους ΑΣ, στις ΕΑΣ, στις ΚΕ.Σ.Ε., στις Κ.Α.Σ.Ο και 
στις Συνεταιριστικές Εταιρείες, οι οποίες είναι σε ισχύ 
κατά τη δημοσίευση του νόμου αυτού, μεταφέρονται αυ¬ 
τοδίκαια στις Συλλογικές Αγροτικές Οργανώσεις που θα 
προκόψουν από την εφαρμογή των παραγράφων 1,2,3,4, 
5 και 6 του παρόντος άρθρου. Επίσης, οι εργαζόμενοι σε 
ΣΑΟ που τίθενται σε εκκαθάριση ή διαγράφονται από το 
μητρώο και παύουν να λειτουργούν δύνανται να απορρο- 
φηθούν κατά προτεραιότητα από άλλες ενεργές ΣΑΟ. 

Οσοι εργαζόμενοι απολυθούν και δεν απορροφηθούν 
από τα νέα σχήματα που θα προκόψουν από την εφαρ¬ 
μογή των διατάξεων του παρόντος άρθρου δύνανται με 
αίτηση τους να ενταχθούν σε προγράμματα ειδικής επι¬ 
δότησης του ΟΑΕΔ, σύμφωνα με τις εκάστοτε ισχύου- 
σες διατάξεις. 

10. Οι υπεραξίες που προκύπτουν στην αποτίμηση των 
παγίων στοιχείων κατά τη διαδικασία μετατροπής ή συγ¬ 
χώνευσης των ΕΑΣ, ΚΕ.Σ.Ε., Κ.Α.Σ.Ο. και Συνεταιριστι¬ 
κών Εταιρειών σε ΑΣ και ΑΕΣ δεν φορολογούνται εφό¬ 
σον κεφαλαιοποιούνται. Επίσης, οι μετατροπές και συγ¬ 
χωνεύσεις, οι οποίες θα υλοποιηθούν σύμφωνα με τις 
διατάξεις του παρόντος άρθρου απαλλάσσονται από κά¬ 
θε είδους φορολογική επιβάρυνση, τέλος ή εισφορά. 

Άρθρο 20 

Καταργούμενες και διατηρούμενες σε ισχύ διατάξεις 

Από την έναρξη ισχύος του παρόντος νόμου καταρ- 
γούνται οι διατάξεις των άρθρων 16, 35, 36 του ν. 2810/ 
2000 (Α' 108), των παραγράφων 2 και 3 του άρθρου 16 
του ν. 1361/ 1983 (Α' 66) και κάθε γενική ή ειδική διάτα¬ 
ξη που αντίκειται στις διατάξεις του παρόντος νόμου. Οι 
διατάξεις των άρθρων 26 έως και 32 του ν. 2810/2000 
καταργούνται από 1ης Ιουλίου 2012, πλην της παρ. 6 του 
άρθρου 26. 

Άρθρο 21 

Οι διατάξεις της παραγράφου 6 του άρθρου 56 του 
ν. 2637/1998, όπως αυτές αντικαταστάθηκαν με την πα¬ 
ράγραφο 37 του άρθρου 24 του ν. 2945/2001 και τροπο¬ 
ποιήθηκαν με την παρ. 7 του άρθρου 9 του ν. 3851/2010 
(Α' 85), αρχίζουν να ισχύουν δέκα ημέρες μετά τη δημο¬ 
σίευση στην Εφημερίδα της Κυβερνήσεως της κοινής α¬ 
πόφασης των Υπουργών Περιβάλλοντος, Ενέργειας και 
Κλιματικής Αλλαγής και Αγροτικής Ανάπτυξης και Τροφί¬ 
μων, που εκδίδεται κατά τις διατάξεις της παραγράφου 2 
του άρθρου 56. Συμβολαιογραφικές πράξεις που συντά¬ 
χθηκαν μέχρι τη δημοσίευση του παρόντος και αφορούν 
εκτάσεις του άρθρου 56 του ν. 2637/1998, είναι έγκυρες 
και ισχυρές εφόσον δεν ακυρώθηκαν με αμετάκλητη δι¬ 
καστική απόφαση. 

Άρθρο 22 
Εναρξη ισχύος 

Ο νόμος αυτός ισχύει από τη δημοσίευσή του στην Ε¬ 
φημερίδα της Κυβερνήσεως, εκτός αν ορίζεται διαφορε¬ 
τικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως 
και την εκτέλεσή του ως νόμου του Κράτους. 

Αθήνα, 19 Σεπτεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

01 ΥΠΟΥΡΓΟΙ 


ΔΙΟΙΚΗΤΙΚΗΣ ΜΕΤΑΡΡΥΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΔΗΜΗΤΡΙΟΣ ΡΕΠΠΑΣ 

ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 


ΕΣΩΤΕΡΙΚΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 


ΑΝΑΠΤΥΞΗΣ 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΜΙΧΑΗΛ ΧΡΥΣΟΧΟΪΔΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΗΣ 
ΑΣΦΑΛΙΣΗΣ 

ΓΕΩΡΓΙΟΣ ΚΟΥΤΡΟΥΜΑΝΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 20 Σεπτεμβρίου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

